Μπάµιες φούρνου µε ροδέλες ντοµάτας και πιπεριές - AgrinioTimes.gr\n18 Ιουνίου 2021 09:29 18 Ιουνίου 2021 09:29 AgrinioTimes Επικαιροτητα\n1 κιλό µπάµιες καθαρισµένες (φρέσκες ή κατεψυγµένες)\n3 ντοµάτες ώριµες, µέτριες, σε λεπτές ροδέλες\n1 πιπεριά Φλωρίνης, σε λεπτές λωρίδες\n2-3 σκελίδες σκόρδο, σε λεπτές φέτες\nΤοποθετείτε τις µπάµιες σε ταψί σε µια στρώση. Τις ραντίζετε µε το ξίδι και τις πασπαλίζετε µε αλάτι. Τις αφήνετε για 30 λεπτά (καλύτερα στον ήλιο αν είναι δυνατόν) και µετά τις ξεπλένετε µε λίγο νερό.\nΤις στρώνετε οµοιόµορφα στη σειρά σε µακρόστενο ταψί. Αν χρειαστεί, φτιάχνετε και δεύτερη στρώση.\nΠροθερμαίνετε το φούρνο στους 180°C. Σοτάρετε το σκόρδο και το κρεµµύδι στο µισό λάδι µέχρι να πάρουν λίγο χρώµα. Τα στρώνετε πάνω από τις µπάµιες. Τοποθετείτε τις ντοµάτες από πάνω σε µια στρώση ακουµπώντας τη µια ροδέλα πάνω στην άλλη µισή (σαν βεντάλια). Πασπαλίζετε µε αλάτι, πιπέρι και τη ζάχαρη. Στρώνετε πάνω από τις ντοµάτες εναλλάξ και σταυρωτά τις πράσινες και τις κόκκινες λωρίδες των πιπεριών. Σκορπίζετε από πάνω το µαϊντανό και περιχύνετε το φαγητό µε το υπόλοιπο λάδι.\nΨήνετε στο φούρνο για 1 ώρα και 10 λεπτά περίπου ή µέχρι να µαλακώσουν τα λαχανικά. Ελέγχετε τα υγρά κατά τη διάρκεια του ψησίµατος και, αν χρειαστεί, προσθέτετε λίγο νερό.


Νέα - ειδήσεις για aol, τεχνολογία, smartphones | 2\nΗ Time Warner χαιρετάει την AOL που ετοιμάζεται για IPO\nΤα χρόνια περνάνε, οι καιροί αλλάζουν και η AOL ετοιμάζεται να ξεκόψει από την Time Warner και να μπει στο χρηματιστήριο. Ναι, σωστά διαβάσατε. Η AOL μένει πάλι μόνη στην αρένα του Αμερικανικού internet και ετοιμάζεται για απολύσεις αν η εθελουσία έξοδος 2500 εργαζομένων δεν αποδώσει τα αναμενόμενα. Ερωτηματικό παραμένει ο χώρος που θα προσπαθήσει να κινηθεί η AOL και που θα τοποθετήσει τα χρήματα από την είσοδο στο χρηματιστήριο. Σε μια προσπάθεια να περιορίσει τις απώλειες η Time Warner προχωράει στην απόσχιση γιατί τα οικονομικά δεν πάνε καλά. Μπορεί όμως να τα καταφέρει η AOL και τι θα κάνει με εταιρείες όπως η Weblogs Inc που βρίσκονται πίσω από το engadget και διάφορα μεγάλα blogs; [via]\nΠουλάει η AOL ή έχουν πρόβλημα τα blogs;\nΚάτι συμβαίνει στην AOL και ειδικότερα στο κομμάτι των blogs αλλά ακόμα το τοπίο δεν είναι ξεκάθαρο. Οι φήμες μιλάνε για πώληση στο Yahoo! ή αντιμετώπιση της παγκόσμιας οικονομικής κρίσης αλλά τίποτα δεν είναι ακόμα ξεκάθαρο. Οι μειώσεις στο budget πολλών blogs της AOL (εκτός του Tech Network) έχουν προβληματίσει πολλούς αλλά αν κρίνω από τα σχόλια στο συγκεκριμένο post, αυτό συμβαίνει γενικότερα στα blog δίκτυα της Αμερικής. Μπορεί το engadget να βλέπει αύξηση στην κίνηση και τα κέρδη αλλά αυτό δεν σημαίνει ότι η AOL θα διατηρήσει το status quo σε όλα τα blogs. Λέγεται ότι έχει ζητηθεί να μειωθεί ο αριθμός των posts και να γίνεται blogging χωρίς πληρωμή μέχρι να περάσει το καλοκαίρι και να αυξηθεί ξανά η κίνηση λόγω σεζόν. Αν κρίνω από την αποχώρηση του Ryan Block και την πρόθεση του να ξεκινήσει κάτι νέο σχετικά ανταγωνιστικό με το engadget, τα πράγματα μάλλον δεν είναι σταθερά στην AOL γενικά και στο κομμάτι των blogs γενικότερα. Ο Block και ο Rojas είναι αρκετά έξυπνοι για να αντιληφθούν ή αρκετά κοντά ώστε να γνωρίζουν τι πρόκειται να αλλάξεί. Μην ξεχνάμε ότι και οι 2 αποχώρησαν σε εξαιρετικά καλές στιγμές για την καριέρα τους. Αν η AOL μαγειρεύει και διορθώνει τα οικονομικά στοιχεία για να παρουσιάσει καλά τρίμηνα στο μέλλον μένει να το δούμε μετά την 1η Αυγούστου, ημέρα μεγάλων αλλαγών στο Yahoo! που αυτή την στιγμή φαίνεται να φλερτάρει με την ιδέα εξαγοράς μέρους της AOL. Το Yahoo! Buzz μπορεί να δώσει μεγάλη κίνηση στα blogs άρα και δολλάρια διαφήμισης.\nAIM + Gmail = love\nΑν χρησιμοποιείτε Internet Explorer 7 ή Firefox 2 το Gmail δίνει την δυνατότητα σε όσους χρησιμοποιούν AIM (AOL Instant Messenger) να κάνουν sign in μέσα από το Gtalk του Gmail και να κάνουν chat σαν να μην τρέχει τίποτα. Όλα τα contacts του AIM θα μεταφερθούν αυτόματα στο Gtalk και θα είναι διαθέσιμα προς αναζήτηση όπως γίνεται συνήθως με τα ονόματα και επαφές που έχετε στο Gmail. Το χαρακτηριστικό εικονίδιο με το κίτρινο ανθρωπάκι εμφανίζεται δίπλα από κάθε όνομα που σχετίζεται με το AIM για να ξεχωρίζουν εύκολα οι χρήστες / επαφές μεταξύ AOL και Google Talk. Για την ιστορία το Google χρησιμοποιήσε το Open AIM για να φέρει κοντά τους 2 instant messengers και μερικά εκατομμύρια ανθρώπων που πλέον θα μπορούν να κάνουν chat over HTTP μέσα από το Gmail. Περισσότερα επίσημα λογάκια από το Google εδώ και εδώ.\nΑλλαγές ηγεσίας στην Time Warner\nΤα πράγματα δεν πάνε καλά για την μετοχή της Time Warner που η τιμή της βρίσκεται περίπου εκεί που την άφησαν πριν 5 χρόνια οι επενδυτές. Η εταιρεία που έχει στην αγκαλιά της σταθμούς σαν το CNN και το HBO, το κινηματογραφικό στούντιο Warner Bros και φυσικά το περιοδικό Time, αποφάσισε ότι είναι καιρός να αλλάξει CEO και να προχωρήσει σε κινήσεις που θα αυξήσουν τα κέρδη της. Πληγή στα οικονομικά της Time Warner αποτελεί η AOL που συνεχίζει να χάνει συνδρομητές και εκατομμύρια δολλάρια την ίδια ώρα που προσπαθεί να αλλάξει business model και να παίξει σημαντικό ρόλο στην online διαφήμιση. Αν ο νέος CEO, Jeff Bewkes αποφασίσει να κάνει ριζικές αλλαγές μένει να το δούμε. Ευχή μου είναι να μην πειράξει καθόλου το engadget και όλα τα άλλα blogs που πούλησε η Weblogs Inc. στην AOL. [via]


Εκδόσεις Οσελότος - Αυτοέκδοση - Η διαδικασία\nΚατοχυρώνετε το έργο σας. Αυτό μπορεί να γίνει με δύο τρόπους: α) Μέσω ΕΛΤΑ, δηλαδή τυπώνετε το κείμενό σας, και ταχυδρομείτε το αντίτυπο συστημένο στον εαυτό σας. Όταν παραλάβετε το φάκελο δεν τον ανοίγετε, απλά τον κρατάτε ως αποδεικτικό ό,τι είστε ο πρώτος παραλήπτης και δικαιούχος του έργου. β) Σε συμβολαιογράφο, ο οποίος θα σας ενημερώσει για την όλη διαδικασία.\nΕπικοινωνείτε με τον Oσελότο για να σας ενημερώσουμε για το τι ακριβώς κάνουμε. Σας στέλνουμε με e-mail ένα προσχέδιο της σύμβασης για να τη μελετήσετε με την ησυχία σας. Στην πρώτη μας προσωπική επαφή σάς κατατοπίζουμε καλύτερα και μας παραδίδετε το χειρόγραφό σας ή τα ηλεκτρονικά αρχεία του βιβλίου σας.\nΓίνεται η πρώτη βασική ανάγνωση των κειμένων από επιμελητή μας. Σας ενημερώνουμε για ό,τι εργασίες είναι αναγκαίες (ορθογραφική διόρθωση, επιμέλεια κ.λπ.) και σας κάνουμε προτάσεις, προκειμένου να προχωρήσουμε στην έκδοση. Σε αυτή τη φάση, ανάλογα με την εμπορικότητα που μπορεί να έχει το βιβλίο και την οικονομική δυνατότητα του συγγραφέα, συζητάμε και για τον αριθμό των αντιτύπων που θα πρέπει να παραχθούν.\nΚοστολόγηση του βιβλίου. Το κόστος του κάθε βιβλίου εξαρτάται από τη διάσταση, τον αριθμό των σελίδων, τον αριθμό των αντιτύπων, τα χρώματα και το είδος του εξωφύλλου.\nΣυμφωνητικό. Με ιδιωτικό συμφωνητικό για όλα όσα έχουν συμφωνηθεί, επισφραγίζεται η καλή μας συνεργασία.\nΕπιμέλεια-διόρθωση κειμένων και σχεδιασμός του layout του βιβλίου. Ενώ ο επιμελητής των κειμένων ασχολείται με τη διόρθωση, ο συγγραφέας συνεργάζεται στενά με το ατελιέ προκειμένου να καταλήξουν στο σχέδιο του βιβλίου, του εξωφύλλου, των διακοσμητικών που ίσως χρησιμοποιηθούν κ.λπ.\nΈγκριση των εργασιών. Αφού ο συγγραφέας ελέγξει, αρχικά σε ηλεκτρονική μορφή και κατόπιν σε εκτύπωση το σύνολο του βιβλίου δίνει την έγκρισή του προκειμένου να προχωρήσουμε στο στάδιο της εκτύπωσης.\nΕκτύπωση, βιβλιοδεσία. Παρακολουθούμε την εκτύπωση και τη βιβλιοδεσία ώστε το τελικό αποτέλεσμα να είναι ΤΕΛΕΙΟ.\nΟ συγγραφέας παραλαμβάνει τον αριθμό των αντιτύπων που έχει συμφωνηθεί και μένουν στον Οσελότο τα αντίτυπα που πρόκειται να διακινηθούν αρχικά στα βιβλιοπωλεία και αλλού.\nΣε συνεργασία με το συγγραφέα αποστέλονται από τον Οσελότο τα δελτία τύπου, οι ενημερώσεις σε όλους τους φορείς (Βιβλιονέτ, ΟΣΔΕΛ κ.λπ.). Ενημερώνονται τα ηλεκτρονικά καταστήματα ενώ παράλληλα γίνεται η διανομή στα φυσικά βιβλιοπωλεία, τους χονδρεμπόρους και όπου αλλού έχει συμφωνηθεί.\nOnline 348 επισκέπτες και κανένα μέλος


Πνευμονική υπέρταση σε ασθενείς με σύνδρομο Kleefstra – To Σύνδρομο Kleefstra\nTo Σύνδρομο Kleefstra Έρευνα Πνευμονική υπέρταση σε ασθενείς με σύνδρομο Kleefstra\n6 Σεπτεμβρίου 20186 Σεπτεμβρίου 2018 11:56\nΣε μία πρόσφατη μελέτη του Volkan Okur και των συνεργατών του, η οποία δημοσιεύτηκε στο επιστημονικό περιοδικό American Journal Of Medical Genetics καταγράφηκαν 3 περιστατικά με Πνευμονική Υπέρταση σε ασθενείς με Σύνδρομο Kleefstra.\nΗ πνευμονική υπέρταση είναι μια σπάνια κατάσταση που σχετίζεται με αυξημένη πίεση των πνευμονικών αρτηριών και δεν πρέπει να συγχέεται με την αρτηριακή υπέρταση. Η πνευμονική υπέρταση μπορεί να είναι ιδιοπαθής, κληρονομική ή να συσχετίζεται με συννοσηρότητες, όπως είναι οι συγγενείς καρδιοπάθειες, οι παθήσεις των πνευμόνων και άλλες μεταβολικές διαταραχές. Οι γενετικοί παράγοντες παίζουν σημαντικό ρόλο στην κληρονομική και ιδιοπαθή ανάπτυξη της πνευμονικής υπέρτασης. Ωστόσο, οι γενετικοί παράγοντες που ευθύνονται για την πνευμονική υπέρταση στα παιδιά εμφανίζουν ποικίλες αιτίες. Η πνευμονική υπέρταση εμφανίζεται σε ορισμένες χρωμοσωμικές διαταραχές, όπως είναι το σύνδρομο Down στο οποίο οι συγγενείς καρδιοπάθειες εμφανίζονται συχνά.\nΣε αυτή την εργασία, παρουσιάζονται 3 ασθενείς με μικροδιαγραφή στη θέση 9q34.3 με συγγενή καρδιοπάθεια και πνευμονική υπέρταση.\nΟ ασθενής 1 είναι ένα αγόρι 18 μηνών που γεννήθηκε με φυσιολογικό τοκετό στο τέλος της κύησης. Η διάγνωση της μικροδιαγραφής 9q34.3 που σχετίζεται με το σύνδρομο Kleefstra έγινε προγεννητικά με μικροσυστοιχία και το μέγεθος της διαγραφής είναι 3,45 Mb. Ο γενετικός έλεγχος πραγματοποιήθηκε λόγω της ανίχνευσης συγγενούς καρδιοπάθειας στο προγεννητικό υπερηχογράφημα. Το υπερηχογράφημα μετά τη γέννηση του έδειξε μεγάλο έλλειμα του μεσοκοιλιακού διαφράγματος (Ventricular Septal Defect) και υποπλαστικό τόξο με στένωση του ρυθμού αορτής (Coarctation of the Aorta). Εκτός από τα καρδιακά ευρήματα, ο ασθενής 1 είχε μικροκεφαλία, υποτονία, δυσμορφικά χαρακτηριστικά, συχνές λοιμώξεις του αναπνευστικού, αποφρακτική υπνική άπνοια και αναπτυξιακή καθυστέρηση. Παρά το γεγονός ότι είχε συχνές λοιμώξεις του αναπνευστικού, ο αρχικός ανοσολογικός έλεγχος δεν έδειξε εμφανή ανοσοανεπάρκεια. Προτάθηκε επιπλέον έλεγχος αλλά δεν ολοκληρώθηκε. Ο ασθενής 1 υποβλήθηκε σε χειρουργείο όταν ήταν 1 μηνός για το μεσοκοιλιακό έλλειμα και την ανακατασκευή του τόξου. Μετά το χειρουργείο αναπτύχθηκε μέτρια μητροειδής και αορτική στένωση. Στην ηλικία των 9 μηνών διαγνώστηκε με σοβαρή πνευμονική υπέρταση με δεξιό καρδιακό καθετηριασμό με γενική αναισθησία. Η πίεση της πνευμονικής αρτηρίας ήταν 53/20 με mPAP 35 mmHg και αρτηριακή πίεση 70/45, που έδειξε περισσότερες από μισές συστηματικές πιέσεις δεξιάς πλευράς. Η πίεση ενσφήνωσης (PAWP) ήταν 7 mmHg και οι υπολογισμένες πνευμονικές αγγειακές αντιστάσεις (PVRi) ήταν σημαντικά αυξημένες στα 8,5 WU × m2, και μειώθηκαν σε 7,2 WU × m2 με οξεία δοκιμή αγγειοδιασταλτικών φαρμάκων. Ωστόσο, η ηλικία και ο τύπος της καρδιοπάθειάς του δε δικαιολογούσαν το συγκεκριμένο εύρημα. Ξεκίνησε αγωγή με σιλδεναφίλη (sildenafil) και τα συμπτώματα βελτιώθηκαν μερικώς. Στην ηλικία των 10 μηνών έφυγε από τη ζωή λόγω κυάνωσης και βραδυκαρδίας στο σπίτι, όπου και δε θα μπορούσε να επαναφερθεί.\nΗ ασθενής 2 είναι ένα κορίτσι 7 μηνών που γεννήθηκε με φυσιολογικό τοκετό στο τέλος της κύησης. Κατά τη διάρκεια της καρδιακής αξιολόγησης στη μονάδα εντατικής θεραπείας νεογνών (NICU), βρέθηκε ότι έχει ανοιχτό βοτάλιο πόρο (Patent Ductus Arteriosus), μέτρια μεσοκοιλιακό έλλειμμα και μεσοκολπική επικοινωνία (Atrial Septal Defect) και πνευμονική υπέρταση. Παρατηρήθηκε σημαντική καθυστέρηση στην ανάπτυξη, συγγενής μικροκεφαλία και έντονη υποτονία. Στην ηλικία των 3 μηνών υποβλήθηκε σε καρδιακό καθετηριασμό, που επιβεβαίωσε τη διάγνωση της πνευμονικής υπέρτασης με πίεση πνευμονικής αρτηρίας 52/20 με mPAP 37 mmHg. Η αρτηριακή πίεση του αίματος ήταν 69/32, PCWP 8 mmHg και PVRi 3 WU × m2 με μείωση σε 1,9 WU × m2 σε δοκιμή αγγειοδιασταλτικών φαρμάκων. Οι πολλαπλές συγγενείς ανωμαλίες οδήγησαν στον έλεγχο των χρωμοσωμάτων με μικροσυστοιχίες που έδειξαν διαγραφή μεγέθους 2,9 Mb στη θέση 9q34.3, που σχετίζεται με το σύνδρομο Kleefstra. Σε ηλικία 5 μηνών υποβλήθηκε σε χειρουργική επέμβαση για τις συγγενείς καρδιοπάθειες. Μετεγχειρητικά, ξεκίνησε αγωγή από το στόμα με σιλδεναφίλη για την πνευμονική αρτηριακή υπέρταση. Κατά την παρακολούθηση, έχει δείξει βελτίωση στα αναπνευστικά συμπτώματα και βελτιωμένη ανάπτυξη.\nΗ ασθενής 3 είναι ένα κορίτσι 3 ετών που γεννήθηκε στο τέλος της κύησης με καισαρική τομή. Η καισαρική τομή επιλέχθηκε λόγω πρόπτωσης του ομφάλιου λώρου και λόγω του προγεννητικού ιστορικού με ενδομήτρια υπολειπόμενη ανάπτυξη (Intrauterine Growth Restriction), κύστη στην αριστερή κοιλία του εγκεφάλου (2.1 × 1 cm) και κύστη στη στοματική κοιλότητα. Το ηχοκαρδιογράφημα στην 3η ημέρα ζωής έδειξε μεσοκοιλιακό έλλειμμα, μικρή δευτερεύουσα μεσοκολπική επικοινωνία και μικρό προς μέτριο ανοιχτό βοτάλιο πόρο. Στη 15η μέρα της ζωής, διαγνώστηκε με πνευμονική υπέρταση μέσω του ηχοκαρδιογραφήματος. Το ηχοκαρδιογράφημα έδειξε υπετροφία δεξιάς κοιλίας με συστολική επιπέδωση του μεσοκοιλιακού διαφράγματος, διεσταλμένες πνευμονικές αρτηρίες και ροή από τα δεξιά προς τα αριστερά μέσω μιας μέτριας περιμεμβρανώδους μεσοκοιλιακής επικοινωνίας, όλα ύστερα από υπερσυστημικές πιέσεις δεξιάς κοιλίας. Ανέπτυξε βακτηριακή ενδοκαρδίτιδα με βλάστηση στην αορτική βαλβίδα. Στην ηλικία των 6 μηνών, υποβλήθηκε σε χειρουργική αποκατάσταση της μεσοκοιλιακής και μεσοκολπικής επικοινωνίας και εκτομής της βλάστησης της βαλβίδας. Η πνευμονική υπέρταση ήταν διαλείπουσα και μετά την αποκατάσταση, με υπερβολικά συστηματικά επίπεδα σε συνδυασμό με λοιμώξεις του αναπνευστικού συστήματος, και σε πλήρη φυσιολογικά επίπεδα όταν δεν υπάρχει λοίμωξη. Οι αναλύσεις καρυότυπου και μικροσυστοιχιών χρωμοσωμάτων έδειξαν μια μη ισορροπημένη μετατόπιση μεταξύ του μακρύ βραχίονα του χρωμοσώματος 9 και του κοντού βραχίονα του χρωμοσώματος Χ μαζί με μια διαγραφή μεγέθους 1,9 Mb του 9q34.3 και μια επικάλυψη 13,24 Mb του Xp22,2 που μεταφέρθηκε στη θέση 9q34.3. Επιπλέον, η ασθενής 3 παρουσιάζει δυσκολίες στη σίτιση, καθυστερεί αναπτυξιακά, είναι υποτονική και έχει δυσμορφικά χαρακτηριστικά. Στο ιστορικό της υπάρχουν συχνές λοιμώξεις του αναπνευστικού συστήματος, αποφρακτική υπνική άπνοια, επιληπτικές κρίσεις και υδρονέφρωση. Βρίσκεται σε αγωγή με σιλδεναφίλη και η πνευμονική της υπέρταση είναι υπό έλεγχο με βελτίωση της σωματικής ανάπτυξης και των αναπτυξιακών ορόσημων.\nΚατά την ανασκόπηση της βιβλιογραφίας από τους συγγραφείς του άρθρου, βρέθηκαν άλλα 5 περιστατικά με πνευμονική υπέρταση και διαγραφή στη θέση 9q34.3. Ανάμεσα σε αυτά τα περιστατικά η πιο κοινή συγγενής καρδιοπάθεια είναι το μεσοκοιλιακό έλλειμμα σε 4 από τους 5 ασθενείς, με ροή από τα αριστερά προς τα δεξιά σε 2 από αυτούς. Η υπνική άπνοια καταγράφηκε σε ένα από αυτούς τους ασθενείς, στον οποίο η πνευμονική υπέρταση καταφέρθηκε να τεθεί υπό έλεγχο. Δύο από τους ασθενείς έφυγαν από τη ζωή λόγω αναπνευστικών λοιμώξεων.\nΣύμφωνα με τους ερευνητές, ένα από γονίδια που βρίσκονται στην κρίσιμη περιοχή του χρωμοσώματος που εμφανίζεται το σύνδρομο Kleefstra φαίνεται να έχει επίπτωση στην ανάπτυξη των πνευμονικών αγγείων και οδηγεί σε συγγενή πνευμονική αρτηριακή υπέρταση. Ωστόσο, δεν είναι σαφές αν η απλοανεπάρκεια (haploinsufficiency) του γονιδίου EHMT1 που σχετίζεται με τη συγγενή καρδιοπάθεια είναι υπεύθυνη για την Πνευμονική Υπέρταση ή κάποιο άλλο γονίδιο που περιλαμβάνεται στη διαγραφή 9q34.3.\nΌλο το άρθρο στα αγγλικά θα το βρείτε εδώ\nΑποποίηση ευθυνών: Οι πληροφορίες μεταφράστηκαν από το συγκεκριμένο άρθρο με βάση ιατρικά λεξικά και προορίζονται για γενική ενημέρωση. Οι αγγλικές ιατρικές ορολογίες δίνονται σε παρένθεση. Δεδομένης της ιδιότητας μου ως μηχανικός και όχι ως ιατρός ενδέχεται να υπάρχουν αποκλείσεις στη μετάφραση. Ο αναγνώστης θα πρέπει να παραπέμπεται στο πρωτότυπο άρθρο για πλήρη και σωστή ενημέρωση.\nΝέα μελέτη για τα αντιψυχωτικά φάρμακα και τον ύπνοΝέα μελέτη για τα αντιψυχωτικά φάρμακα και τον ύπνο\nΝέα μελέτη από ερευνητές του Πανεπιστημίου Radboud στο Ναϊμέχεν της Ολλανδίας και τη Dr. Kleefstra παρουσιάστηκε στο περιοδικό Clinical Neuropharmacology ...


Η Ελένη Μενεγάκη μετά από 23 χρόνια στην τηλεόραση, αποκαλύπτει για πρώτη φορά τον κανόνα που θέτει στους συνεργάτες της | Gpop.gr\nΗ Ελένη Μενεγάκη μετά από 23 χρόνια στην τηλεόραση, αποκαλύπτει για πρώτη φορά τον κανόνα που θέτει στους συνεργάτες της\nΗ Ελένη Μενεγάκη φωτογραφίζεται για το εξώφυλλο της νέας Madame Figaro και γράφει σε α’ πρόσωπο για την πορεία της στην τηλεόραση αποκαλύπτοντας για πρώτη φορά τον κανόνα που έχει θέσει ανάμεσα σ’ εκείνη και τους συνεργάτης της.\n“Φέτος συμπληρώνω 23 χρόνια κάνοντας το ίδιο ακριβώς πράγμα και κάθε μέρα ξεκινάω με γκάζια, όρεξη και χαρά, την ίδια χαρά που είχα πάντα. Κόσμος μπαίνει και βγαίνει, γίνονται καινούρια πράγματα στο πλατό, υπάρχουν γρήγορες εξελίξεις και εναλλαγές… Όι μόνες σταθερές μου μέσα σε όλο αυτόν το δημιουργικό χαμό είναι οι άνθρωποι που έχω μαζί μου κάθε μέρα. Η σκέψη τους μου δίνει ηρεμία, με κάνει να νιώθω μεγάλη ασφάλεια.\nΤαυτόχρονα όμως αισθάνομαι την ανάγκη να προσφέρω κι εγώ την ίδια ακριβώς αίσθηση σ’ εκείνους. Θεωρώ ότι έχω μεγάλη ευθύνη για όλους από τους συνεργάτες μου και τους καλεσμένους μας μέχρι τον κόσμο που μας παρακολουθεί. Το αίσθημα της ευθύνης μαζί με τη συνέπεια είναι τα δύο σημαντικότερα στοιχεία που μετράω τόσο σ’ εμένα όσο και στους συνεργάτες μου. Αυτός είναι και ο λόγος που σέβομαι και περιχαρακώνω τις ζωές όλων μας. Έχω έναν κανόνα: Μόλις φύγουμε από το γραφείο, κανείς δεν ενοχλεί κανέναν – εκτός από την αρχισυντάκτριά μου, με την οποία μετά από τόσα χρόνια συνεργασίας η σχέση έχει πάει σε άλλο επίπεδο.\nΤο Σαββατοκύριακο το έχουμε ανάγκη όλοι μας για να γεμίσουμε μπαταρίες και να επιστρέψουμε τη Δευτέρα με κέφι και όρεξη. Γι’ αυτό δεν ενοχλώ κανέναν και δεν αφήνω τίποτα να εισβάλει στον προσωπικό μου χρόνο. Ό,τι ισχύει για μένα όμως ισχύει για όλους μας. Γι’ αυτό και θέλω οι συνεργάτες μου να είναι απόλυτα συνεπείς σε όσα έχουμε συμφωνήσει μεταξύ μας από την πρώτη στιγμή. Δυστυχώς, μετά από πολύ καιρό στο ίδιο επαγγελματικό σκηνικό κάποιοι αρχίζουν να βλέπουν τη δουλειά σαν ρουτίνα και δεν επενδύουν την ενέργειά τους σ’ αυτή με τον ίδιο τρόπο που έκαναν στην αρχή. Αυτό με στενοχωρεί πολύ, όπως και η έλλειψη κατανόησης και εχεμύθειας. Εγώ δε θα προδώσω ποτέ τη σχέση και το ίδιο περιμένω κι από τον άλλο”, εξομολογείται η Ελένη.\n“H Ελένη Μενεγάκη έσκυβε πάνω από κάθε προσωπικό μας…\nΤο σχόλιό της Ζήνας Κουτσελίνη για την αποχώρηση της…\nΟι πρώτες δηλώσεις της Ελένης Μενεγάκη μετά το…\n“Η Ελένη Μενεγάκη έχει φύγει την καλύτερη χρονιά από…\nPrevious Post: Το νέο single του Θοδωρή Νικολάου – “Σου το ΄πα θέλει δύναμη”\nNext Post: Η Μέγκαν Μαρκλ ανάμεσα στις γυναίκες με τη μεγαλύτερη επιρροή στη Βρετανία


Watrous Bakery & Coffee Shop - Κριτικές εστιατορίων - Tripadvisor\nΧώροι για κάμπινγκ (Watrous)\nWatrous: Ρομαντικά ξενοδοχεία\nWatrous: Οικογενειακά ξενοδοχεία\nΞενοδοχεία κοντά σε: Watrous Manitou Beach Heritage Centre\nWatrous: Όλα τα εστιατόρια\nWatrous: Δημοφιλείς κουζίνες\nWatrous: Ελληνική εστιατόρια\nWatrous: Θαλασσινά εστιατόρια\nWatrous: Ντελικατέσεν εστιατόρια\nWatrous: Ψητοπωλείο εστιατόρια\nΕστιατόρια για χορτοφάγους, Watrous\nWatrous: Το καλύτερο γεύμα με Λαζάνια\nWatrous: Το καλύτερο γεύμα με Σαλάτα\nWatrous: Το καλύτερο γεύμα με Χάμπουργκερ\nWatrous: Το καλύτερο γεύμα με Ζυμαρικά\nΕστιατόρια σε Watrous\nΔείτε όλα τα εστιατόρια: Watrous\n31 κριτικές#1 από 1 φούρνο (Watrous)€ΑρτοποιίαKαφέΚαναδική\n305 Main Street, Watrous, Σασκατσεουάν S0K 4T0 Καναδάς+1 306-946-3873Ιστότοπος\nΝο 1 από 1 Αρτοποιία - Watrous\n305 Main Street, Watrous, Σασκατσεουάν S0K 4T0 Καναδάς\nΤο Best Βουτήματα κανέλας!\nΑυτό είναι που πρέπει να πάτε όταν επισκέπτονται ή Watrous Manitou Beach. Τα Βουτήματα κανέλας είναι παραδεισένιο, είτε ατομικά είτε ως ένα σύνολο. Το κουάκερ raisin cookies είναι επίσης πολύ καλή. Κατά το παρελθόν, θα μπορούσατε να παραγγείλετε ντόνατ το μέγεθος της κουζίνας πλάκα -...δεν είμαι σίγουρος αν εξακολουθείτε να. Το προσωπικό είναι ευχάριστο. Ζητεί από την οικογένειά του να επαναφέρει Βουτήματα κανέλας δυστυχώς συνεχίστηκε ανεκπλήρωτες επειδή άδειασαν - πολύ καλό να διαρκέσει μέχρι το απόγευμα. . .Περισσότερα\nΤαξιδέψαμε στο Watrous τον Ιούνιο και είχε ακούσει για αυτό το αρτοποιείο. Είναι εκπληκτικό! Σταματήσαμε σε μια Παρασκευή περίπου 11 : 00 ή και ακόμη είχε φρέσκο αντικείμενα που προετοιμάζεται. Φαινόταν σαν να είχαν πραγματοποιηθεί στοιχείων μέσω τη μέρα σας και όχι μόνο το πρωί,...όπως και οποιαδήποτε άλλη αρτοποιείο. Η πρώτη ημέρα δοκιμάσαμε ένα ξυλάκι κανέλας κότσο στα μαλλιά, apple fritter και πασπαλίστε cullurello. Ήταν όλα πεντανόστιμα! Τη δεύτερη ημέρα, επιστρέψαμε και αγόρασε ψησίματος για να επιστρέψουν στην πατρίδα τους. Τα μπισκότα με τυρί ήταν εξαιρετική και μακάρι να μπορούσαμε να κάνουμε εδώ! Ήταν υπέροχο! Φέραμε ξανά σε λίγα περισσότερα ντόνατ. Το προσωπικό ήταν υπέροχο, και αυτό είναι σίγουρα ένα μέρος για να σταματήσετε στο ακόμη και αν οδηγείτε μέσα στην πόλη!Περισσότερα\nΟ/η Rayman1960, Owner του Watrous Bakery & Coffee Shop, έχει απαντήσει σε αυτή την κριτικήΑπαντήθηκε στις 4 Ιουλίου 2017\nΠρέπει να σταματήσουμε αυτό το μέρος!!\nΑν η συσκευή σας ταξιδεύουν μέσα από το μικρό Saskatchewan πόλη Watrous, θα πρέπει να σταματήσει σε αυτό το αρτοποιείο εκεί. Έχουν τον καλύτερο ψήσιμο ποτέ, το τέλος του γλυκά και ψωμί και ψωμάκια γεμιστά λιώνει στο στόμα σας.\nΌλα υπέροχα το ψήσιμο. Μεταβαση τωρα\nΤο Best φιστικοβούτυρο cookies. Πραγματικά ωραίο ψωμί πολύ. Ξέρουν τι κάνουν σε αυτό το αρτοποιείο. Το μέρος ήταν γεμάτο όταν ήμασταν εκεί στις 2μμ.\nΣταματημένος νωρίς το πρωί για ένα φλιτζάνι τσάι. Η εξυπηρέτηση ήταν εντάξει, το τσάι ήταν καλό και αρτοποιείο εμπορευμάτων ήταν πεντανόστιμα\nΣταματήσαμε σε ένα καφέ και ένα ντόνατ τις προάλλες και είναι σίγουρο πως η Νίκαια για να καθίσετε και να χαλαρώσετε σε μια ήσυχη ατμόσφαιρα, μπορείτε να απολαύσετε ένα ωραίο φλιτζάνι καφέ και έχουν cullurello, ο κύκλος εργασιών της Apple, κόμης Βίσμαρκ και ή ένα...φρέσκο churrow. Σας ευχαριστώ για την ευχάριστη αλλαγή.Περισσότερα\nΝόστιμο, μικρή πόλη αρτοποιείο\nΣταματήσαμε για ένα ζευγάρι donuts, ωραίο και καθαρό, το προσωπικό ήταν πολύ φιλικό και οι ιδιοκτήτες φαινόταν να έχει καφέ και ο επισκεπτόμενος με ντόπιους που ήταν ένα ωραίο φιλική αίσθηση. Η μικρή πόλη αρτοποιείο είναι σχετικά σπάνια, οπότε ελπίζω αυτό συνεχίζει (ήταν 4 πώληση...πινακίδα στο παράθυρο). Ώρες λειτουργία εμφανιζόταν περιορισμένος (κοντά στο 4;), αλλά αξίζει να το σταματήσετε για καλό καφέ και γλυκά.Περισσότερα\nΗ πόλη του Watrous είναι πολύ τυχεροί να έχουμε μια αφοσιωμένη φούρνος με καταπληκτικά ψημένα αγαθά. Οι άνθρωποι έρχονται για μίλια γύρω για να αγοράσουν αρτοσκευάσματα στο Watroys αρτοποιείο. Watrous ένα από τα πολλά τουριστικά αξιοθέατα στο ύψος της τουριστικής σεζόν. Πηγαίνετε νωρίς εάν θέλετε...να λάβετε ψωμάκια κανέλλας!!Περισσότερα\nΑγοράσαμε ψημένα αγαθά που δεν μπορούσαμε να απολαύσουν στο ξενοδοχείο μας και κάποια γεύματα για την επόμενη εβδομάδα. Το σπιτικό φαγητό γεύσεις. Σίγουρα θα ξαναπάμε! :)\nΕξαιρετικό μικρό αρτοποιείο με υπέροχα φρέσκα ντόνατς. Σοκολάτα είναι λίγο πιο γλυκιά αλλά καλό και νόστιμο παρ' όλα αυτά.\nΛάβετε γρήγορα απαντήσεις από το προσωπικό του Watrous Bakery & Coffee Shop και από προηγούμενους επισκέπτες.


Χορευτική πανδαισία του «Αγίου Τρύφωνα» Γουμένισσας – Goumenissa Blog\n1.548 το είδαν\nΧορευτική πανδαισία του «Αγίου Τρύφωνα» Γουμένισσας\n11/08/2019 12/08/2019 Maria\nΈνα μεγάλο, πολύχρωμο μωσαϊκό χορευτών με παραδοσιακές φορεσιές στόλισε την 1η ημέρα των 44ων Θεοτοκείων, το Σάββατο 10 Αυγούστου 2019, στις 9 το βράδυ, στην πλατεία Θ. Ζελέγκου, ο Λαογραφικός Πολιτιστικός Σύλλογος «Άγιος Τρύφων» Γουμένισσας, με τίτλο «40 χρόνια Άγιος Τρύφων Γουμένισσας… από την πρόβα στη σκηνή». Το ταξίδι πάνω στα βήματα της παράδοσης, έγινε δεκτό με ενθουσιασμό από εκατοντάδες Γουμενισσιώτες και επισκέπτες που συνέρρευσαν για να απολαύσουν ένα σπάνιο χορευτικό θέαμα και να χειροκροτήσουν τους χορευτές κάθε ηλικίας. Τα χορευτικά τμήματα του Συλλόγου παρουσίασαν χορούς Ανατολικής Ρωμυλίας, Μακεδονίας, Μικράς Ασίας και μοντέρνου χορού. Με το πέρας της χορευτικής παράστασης προσφέρθηκαν αναμνηστικά και ανθοδέσμες. Ο Πρόεδρος του Συλλόγου κος Αστέριος Τάτσης και το Δ.Σ., ευχαριστούν θερμά όλους τους χορευτές και τους χοροδιδασκάλους για το πλούσιο θέαμα που παρουσίασαν, το νέο Δ.Σ. της ΠΟΣΑΡ που τους τίμησε με την παρουσία τους και τον κόσμο που παρακολούθησε.\nΓουμένισσα ώρα μηδέν, ένας απέραντος σκουπιδότοπος\nΕπιτυχημένο το 3ο Tουρνουά Πινγκ Πονγκ στη Γουμένισσα


Νευρική Ανορεξία - Πύλη Ψυχολογίας - Psychology.gr\nTags:\tψυχογενής ανορεξία\tδιαταραχές πρόσληψης τροφής\tθεραπευτική σχέση\tοικογενειακή θεραπεία\nΟι πάσχοντες από νευρική ανορεξία έχουν το αίσθημα της πείνας αλλά αρνούνται να ικανοποιήσουν την ανάγκη τους αυτή σε φυσιολογικά επίπεδα. Πρόκειται για μια σοβαρή ψυχολογική διαταραχή καθώς ούτε το αίσθημα της πείνας, ούτε τυχόν προβλήματα υγείας μπορούν εύκολα να επηρεάζουν το άτομο να αλλάξει την εσφαλμένη πεποίθηση που έχει δημιουργήσει σχετικά με την εικόνα του σώματος. Η νευρική ανορεξία είναι μια αρκετά διαδεδομένη πάθηση που εμφανίζεται κυρίως στις γυναίκες του Δυτικού κόσμου. Είναι ενδεικτικό ότι η αναλογία με το αντρικό φύλλο είναι 9 προς 1. Εκδηλώνεται από την ηλικία των 10 έως 30 ετών με το μεγαλύτερο ποσοστό των ανορεκτικών(85%) να παρατηρείται μεταξύ της ηλικίας των 13 έως 20 ετών.\nΤα διαγνωστικά κριτήρια της νευρικής ανορεξίας είναι ꞉\nΗ νευρική ανορεξία μπορεί να εκδηλώνεται σαν μια αντίδραση απέναντι σε ένα διαταραγμένο οικογενειακό περιβάλλον στην προσπάθεια των παιδιών και των εφήβων να κρατήσουν την οικογένεια ενωμένη ή να καθυστερήσουν ένα πιθανό διαζύγιο. Μπορεί ακόμα να αποτελεί το μέσον για να ικανοποιήσει το άτομο τις ανάγκες του όπως να κερδίσει την προσοχή των γονέων, τους οποίους θεωρεί απόμακρούς και συναισθηματικά αποστασιοποιημένους.\nΠολλές φορές η ανορεξία μπορεί να αποτελέσει μια ασυνείδητη προσπάθεια για να κερδίσει το άτομο την αποδοχή και την στοργή από το οικογενειακό του περιβάλλον τις οποίες θεωρεί ότι στερείται. Επίσης είναι συχνό φαινόμενο τα άτομα που πάσχουν από νευρική ανορεξία να προσπαθούν να χειραγωγήσουν την συμπεριφορά των γονέων τους και να τους αποσπάσουν από τις διαφωνίες τους εφόσον οι ίδιοι γίνονται το κύριο πρόβλημα της οικογένειας.\nΕπιβατιανού Αντιγόνη - Ψυχολόγος\nΕπιβατιανού Αντιγόνη: έχει επιβεβαιωθεί από το Psychology\nΑναγνώσεις άρθρου: 4210\nΟι γονείς έχουν τεράστια ευθύνη στο να μεγαλώσουν τα παιδιά τους κατά τον καλύτερο δυνατό τρόπο.\nΤι σημαίνει όμως «καλός γονιός»;\nΚαλός γονιός σε γενικές γραμμές είναι αυτός που δημιουργεί για το παιδί του ένα σταθερό, προστατευτικό, οικογενειακό περιβάλλον. Είναι ένα θετικό πρότυπο και συμμετέχει με υγιή τρόπο στη ζωή του παιδιού του.


Υπεγράφη Μνημόνιο Ελλάδας-Κίνας - Onsports.gr\nOnsports Team\t24 Οκτωβρίου 2011, 23:38\nΥπεγράφη Μνημόνιο Ελλάδας-Κίνας\nΥπεγράφη πριν από λίγο Μνημόνιο Οικονομικής Συνεργασίας μεταξύ Ελλάδας και Κίνας που αφορά στους τομείς των υποδομών της βιομηχανίας και των κατασκευών μεταξύ του υπουργού Ανάπτυξης, Ανταγωνιστικότητας και Ναυτιλίας κ. Μιχάλη Χρυσοχοΐδη και του υφυπουργού Εμπορίου της Λαϊκής Δημοκρατίας της Κίνας κ. Zhong Shan, όπως αναφέρει το newscode.gr.\nΑπό το απόγευμα της Κυριακής βρίσκεται στην Αθήνα, πραγματοποιώντας επίσημη επίσκεψη, και ο κ. Jia Qinglin, πρόεδρος της Κινεζικής Γερουσίας και τέταρτος στην πολιτική ιεραρχία, επικεφαλής πολυπληθούς επιχειρηματικής αποστολής.\nΔιαβάστε περισσότερα για το: Υπεγράφη Μνημόνιο Ελλάδας-Κίνας


Οι δορυφόροι Sentinel και η υγεία του πλανήτη μας | Euronews\nΟι δορυφόροι Sentinel και η υγεία του πλανήτη μας\nΟ μετεωρολογικός δορυφόρος Sentinel-3A που πριν λίγες μέρες εκτοξεύτηκε από το κοσμοδρόμιο του Πλεσέτσκ της Ρωσίας βρίσκεται πλέον σε τροχιά γύρω από τη Γη. Αποστολή του να μας δίνει σε πραγματικό χρόνο μια εικόνα της υγείας του πλανήτη μας.\nΑυτός είναι ο τρίτος από τους έξι δορυφόρους που εκτοξεύονται από τον Ευρωπαϊκό Οργανισμό Διαστήματος, στο πλαίσιο του προγράμματος Copernicus. Ο διευθυντής του προγράμματος παρατήρησης της Γης, από τον Ευρωπαϊκό Οργανισμό Διαστήματος, Φόλκερ Λίμπιγκ μας δίνει πληροφορίες για τους δορυφόρους:\n«Οι Sentinel είναι οι φύλακές μας στο διάστημα. Είναι ένας δορυφόρος που παρατηρεί τον πλανήτη μας. Ο Sentinel-3, εάν θέλετε, μας δίνει μια συνολικότερη εικόνα. Αυτό σημαίνει ότι τα όργανα που υπάρχουν στο σκάφος μπορούν να σκανάρουν σε χαμηλή ανάλυση την επιφάνεια της Γης, αλλά θα έχουμε μια καθημερινή εικόνα της κατάστασης του πλανήτη μας».\nΟι δορυφόροι αυτοί θα μπορούν να καταγράψουν τις κλιματικές αλλαγές της Γης, την μόλυνση της θάλασσας, την γεωργική παραγωγή και την υγεία της χλωρίδας. Θα μπορούν επίσης να καταγράφουν το μέγεθος των παγετώνων και την κατάσταση των ποταμών και των λιμνών.\n«Αυτό που θα πετύχουμε με τους δορυφόρους Sentinel είναι ό,τι έχουμε καταφέρει όλα αυτά χρόνια στο χώρο της μετεωρολογίας. Έχουμε δημιουργήσει ένα δορυφορικό λειτουργικό σύστημα που βελτιώνει την πρόγνωση του καιρού. Αυτό ήταν που είχαμε στο μυαλό μας με το πρόγραμμα Copernicus, αλλά αυτή τη φορά το επεκτείναμε και στο περιβάλλον και την αστική προστασία» εξήγησε ο Φόλκερ Λίμπιγκ.\nΟ Sentinel-3 μεταφέρει τέσσερα όργανα παρατήρησης της Γης, τα οποία έχουν αισθητήρες τελευταίας τεχνολογίας, που μπορούν να μας προσφέρουν μια τεράστια ποικιλία νέων δεδομένων, ακόμη και για τους ωκεανούς:\n«Μπορούμε να μετρήσουμε την άνοδο της στάθμης του νερού και τις τωρινές συνέπειες από το φαινόμενο Ελ Νίνιο. Έχουμε ένα ακόμη όργανο, που μετρά το χρώμα του ωκεανού, όπως το αποκαλούμε. Μπορούμε να καταγράψουμε την μόλυνση, τα φύκια και την αύξησή τους, αλλά και τις αλλαγές που συμβαίνουν στην ξηρά: έχουμε μεγαπόλεις που συνεχίζουν να εκτείνονται, έχουμε μεγάλες αλλαγές του κλίματος, αλλά και αλλαγές στις επιφάνειες που προορίζονται για τη γεωργία. Έχουμε επίσης ένα όργανο που μετράει με ακρίβεια χιλιοστού την άνοδο της στάθμης της θάλασσας» τόνισε ο Λίμπιγκ.\nΣτην ξηρά θα έχουμε για πρώτη φορά την ευκαιρία να έχουμε απίστευτες πληροφορίες για την χλωρίδα, τη φωτοσύνθεση και τη συγκέντρωση χλωροφύλλης.\n«θέλουμε να βοηθήσουμε τη γεωργική παραγωγή. Στο μέλλον, χάρις σ’ αυτά τα όργανα που έχουμε, μπορούμε να κάνουμε προγνώσεις και να μπορούμε να έχουμε πληροφορίες για τις μελλοντικές σοδειές» υπογράμμισε ο Φόλκερ Λίμπιγκ.\nΜετά τους απαραίτητους τεχνικούς ελέγχους, η κανονική λειτουργία του μετεωρολογικού δορυφόρου θα ξεκινήσει σε πέντε μήνες. Ο δορυφόρος θα κάνει την παγκόσμια κάλυψη, κάθε δύο μέρες. Η πλειοψηφία των δεδομένων θα αναλύεται από το σύστημα, μέσα σε λίγες ώρες:\n«Θα επεξεργαζόμαστε όλα τα δεδομένα σε πραγματικό χρόνο. Θα είναι δηλαδή διαθέσιμα σε όλους τους χρήστες, ύστερα από τρεις ώρες και όχι μόνο στους συνεργάτες του προγράμματος Copernicus. Έχουμε ένα πολύ δυνατό, επίγειο σύστημα επεξεργασίας. Τα δεδομένα θα είναι προσβάσιμα σε όλους ελεύθερα και θα μπορείτε να τα κατεβάσετε, μέσω ίντερνετ».\nΌλα αυτά τα δεδομένα θα μας βοηθήσουν να μετρούμε, να καταγράφουμε και να προβλέπουμε τις κλιματικές αλλαγές τις επόμενες δεκαετίες. Πρόκειται για μέρος των συμφωνιών που υπογράφτηκαν στη Σύνοδο του Παρισιού για το Κλίμα, τον Δεκέμβριο του 2015.\n«Έχουμε υποχρέωση αυτόματων αναφορών, στο πλαίσιο της Συνόδου του ΟΗΕ για το Κλίμα. Αυτά τα δορυφορικά δεδομένα μπορούν να βοηθήσουν όλα τα κράτη, να υποβάλλουν τις εκθέσεις τους. Κάθε πέντε χρόνια, όταν πρέπει να στέλνουν την αναφορά τους, θα υπάρχει ενσωμάτωση των δεδομένων που τους δίνουμε» αναφέρει ο Λίμπιγκ.\nΚάθε αποστολή αποτελείται από δύο πανομοιότυπους δορυφόρους Sentinel: τον Α και τον Β που θα περιστρέφονται σε σχηματισμό. Ο Sentinel-3B θα εκτοξευτεί το 2017 και θα συναντήσει τον Sentinel-3A.\n«Μπορεί να πετάξει σε πόλεις και χωριά, να προσγειωθεί στο πεζοδρόμιο ή σε ανώμαλο έδαφος, σε ένα μονοπάτι ή σε ένα ξέφωτο στο δάσος. Δεν έχει έλικα στην οροφή, ούτε στην ουρά, όπως συμβαίνει στα ελικόπτερα, και δημιουργούν τόσα πολλά ατυχήματα. Κάνει τα πάντα αυτόματα. Μπορεί να πετάξει πολύ χαμηλά, κοντά στο έδαφος. Έχει διαφορετικούς αισθητήρες για να μπορεί να κάνει όλη αυτή τη διαδρομή, χωρίς επίβλεψη» δήλωσε Ράφι Γοέλι, διευθύνων σύμβουλος της Urban Aeronautics.\nΤο drone μπορεί να μεταφέρει μέχρι και 500 κιλά. Οδηγείται από πιλότους ή με εξ’ αποστάσεως χειρισμό. Μπορεί να εκπληρώσει διαφορετικές αποστολές, ειδικά σε καταστάσεις εκτάκτου ανάγκης.\n«Φανταστείτε μια βρώμικη βόμβα σε μια πόλη με πολλή ραδιενέργεια ή χημικά υλικά ή κάτι που συμβαίνει στο κέντρο της πόλης και οι άνθρωποι δεν έχουν πρόσβαση, ούτε κάποιο ελικόπτερο μπορεί να φτάσει εκεί, χωρίς πιλότους σ’ αυτή την απαγορευμένη περιοχή, χωρίς να χτυπήσει τίποτε στην πορεία του» επισήμανε ο Ράφι Γοέλι.\nΤο Airmule δεν είναι ακόμη έτοιμο να εκτελέσει αποστολές. Γίνονται ακόμη τεχνικοί έλεγχοι, ώστε να διασφαλιστεί ότι δεν υπάρχει κανείς κίνδυνος, ούτε για τους επιβάτες, αλλά ούτε και τους κατοίκους των περιοχών, πάνω από τις οποίες θα κινείται.\nΡομπότ βοηθούν σωστικά συνεργεία σε φυσικές καταστροφές


ΤΟ ΑΓΡΟΚΤΗΜΑ - hellasbooks.gr\nΙΣΤΟΡΙΑ » ΜΕΤΑΕΠΑΝΑΣΤΑΤΙΚΗ ΠΕΡΙΟΔΟΣ ΕΩΣ 1900 » ΤΟ ΑΓΡΟΚΤΗΜΑ\nΗΤΑΝ ΕΝΑΣ ΑΛΗΘΙΝΟΣ ΠΑΡΑΔΕΙΣΟΣ Τεράστιο, (60 χιλιάδες στρέμματα), κατάφυτο, με δυο ήρεμα ποτάμια να το διασχίζουν χειμώνα-καλοκαίρι, βρισκόταν ανατολικά της Αθήνας σε μικρή απόσταση (14 χλμ).\nΜε την αφθονία των δημητριακών όλων των ειδών (στάρι, κριθάρι, βρώμη, καλαμπόκι κ.λπ.), του κρασιού, του λαδιού, των κτηνοτροφικών, (κρέας, γάλα, γιαούρτι κ.ά.) και των δασικών προϊόντων είχε κερδίσει τη φήμη του πιο εύφορου κτήματος της Αττικής.\nΉταν το μήλο της έριδος μεταξύ αυτών που ήθελαν να το αποκτήσουν όπως ο Πρέσβης της Γαλλίας στην Ελλάδα Βαρώνος Αχιλλέας Ρουάν, ο Πρόξενος της ίδιας χώρας στις Κυκλάδες (Σύρο), Αλέξανδρος ντε Ρουζού, ο ένδοξος Γάλλος Ναύαρχος Αρμάνδος Μπρουά και πολλοί επιφανείς Έλληνες της εποχής.\nΉταν όμως και η μεγάλη αγάπη και λατρεία των φτωχών κολίγων εργατών της γης του, των αγροτών, των μυλωνάδων, των βοσκών των κοπαδιών, των καρβουνιάρηδων και ασβεστοποιών των καμινιών του, των λιοτριβιάρηδων κι όλων των άλλων ξωμάχων τούτης της Αττικής γης, που έδινε τροφή στα παιδιά τους.\nΉταν το αγρόκτημα που ύμνησαν πολλοί διάσημοι συγγραφείς, Έλληνες και ξένοι, αλλά και ο βασικός πρωταγωνιστής τούτης της ιστορίας.\nΗ συγγραφή αυτής της ιστορίας βασίστηκε σε πολλές πηγές: Στους προσωπικούς φακέλλους δυο Γάλλων διπλωματών που τηρούνται στο γαλλικό Υπουργείο των Εξωτερικών, στην προσωπική αλληλογραφία βασικών ηρώων της που φυλάσσεται στην ελληνική Ακαδημία Αθηνών, σε ιστορικά βιβλία και εφημερίδες της εποχής, καθώς και στην προφορική παράδοση, δηλαδή τη μεταφορά από στόμα σε στόμα πληροφοριών.\nΕπειδή η τελευταία πηγή δεν έχει την απόλυτη αξιοπιστία των προηγούμενων, χρησιμοποιήθηκε με φειδώ και με πολύ επιφύλαξη και μόνον όταν δεν υπήρχαν έγγραφες πληροφορίες.\nΟ συγγραφέας δεν πρόσθεσε παρά μόνον τους διάλογους, τις ενδόμυχες σκέψεις και τα συναισθήματα των ηρώων, όπως εκείνος τα φαντάσθηκε. Γι' αυτό και χαρακτήρισε τούτο το βιβλίο "Μυθιστορηματική αφήγηση μίας αληθινής ιστορίας". (Από την παρουσίαση στο οπισθόφυλλο του βιβλίου)\nΚοντά στ' όνειρο\n"Οι τρεις Δοξασμένες"\nΜια φλογερή επιθυμία\nΑποχαιρετώντας το Παρίσι\nΈνας σεμνός ήρωας\nΣκότωσαν τον Κυβερνήτη\nΗ παράδοση του δολοφόνου\nΙ. Μια σημαντική γνωριμία\nII. Μια αληθινή καλλονή\nIII. Έρχεται ο βασιλιάς\nIV. Η επίσημη χοροεσπερίδα\nV. Το συνοικέσιο\nVI. Η ζωή στο Ναύπλιο\nVII. Στην Αθήνα\nVIII. Ο Κωλέτης πρέσβης στο Παρίσι\nIX. Το προικοσύμφωνο\nΧ. Ο γάμος, τα παιδιά, τα καλά νέα\nΙ. Αποστολή στη Μεσόγειο\nΙΙ. Φτάνοντας στην Ελλάδα\nIII. Ο χορός της Πρεσβείας\nIV. Εκδρομή στο Χαρβάτι\nΙ. ΤΟ ΧΑΡΒΑΤΙ - Ένα ακόμη όνειρο πραγματοποιείται\nΙΙ. Η μεταμόρφωση ενός τσιφλικιού\nIII. Το "Παλάτι"\nIV. Η αρρώστια και το τέλος\nV. Το Χαρβάτι και η ληστεία\nVI. Μετά το θάνατο η φτώχεια\nΙ. Η νοσταλγική επιστροφή του Ναυάρχου\nIII. Η χολέρα\nIV. Βίοι παράλληλοι\nV. Ο χωρισμός\nVI. Πέφτει η αυλαία\nVII. Το τέλος του "Χαρβατιού"\nΣυγγραφέας: ΓΙΑΝΝΗΣ ΟΙΚΟΝΟΜΟΥ\n1 x ΑΘΗΝΑΪΚΑ ΤΟΥ ΠΟΛΕΜΟΥ ΚΑΙ ΤΗΣ ΚΑΤΟΧΗΣ (ΙΔΙΩΤΙΚΑ ΒΙΩΜΑΤΑ ΚΑΙ ΜΑΡΤΥ


Παίζουμε μαζί: Παιδί\nΕμφάνιση αναρτήσεων με ετικέτα Παιδί. Εμφάνιση όλων των αναρτήσεων\nΤο θαύμα της ζωής.\nΌσες φορές και να δω αυτό το βίντεο δακρύζω από συγκίνηση. Το μεγαλείο της ζωής. Το θαύμα της δημιουργίας. Δεν υπάρχουν λόγια.\nΕτικέτες Παιδί, Σκέψεις μίας μαμάς\nΠατέρας νύφης σταματά το γάμο για να συνοδέψει την κόρη του μαζί με τον πατριό της\nΜόνο δάκρυα συγκίνησης και ευτυχίας θα μπορούσε να προκαλέσει η κίνηση ενός πατέρα στο γάμο της κόρης του, όταν αποφάσισε να διακόψει για λίγο την τελετή και να κατευθυνθεί προς έναν από τους καλεσμένους.\nΑυτός δεν ήταν άλλος από τον πατριό της νύφης για τον οποίο ο πατέρας της έκρινε ότι έπρεπε να την συνοδεύσει και αυτός στον γαμπρό.\nΟι φωτογραφίες που δείχνουν την πρωτοβουλία του Todd Bachman δημοσιεύτηκαν από τη φωτογράφο της τελετής στο Facebook και συγκέντρωσαν 900.000 like. Σε αυτές ο πατριός της νύφης φαίνεται ιδιαίτερα συγκινημένος και όπως επεσήμανε η φωτογράφος καθόλη την διάρκεια της τελετής δεν υπήρχε κανείς που να μην είχε δακρύσει.\nΕτικέτες Γάμος, Παιδί, Σκέψεις μίας μαμάς


Film Addicted: The Sting (1973)\nΕπιστροφή στις αναρτήσεις. Μετά την ανανέωση της εμφάνισης του blog (πώς σας φαίνεται;), ήρθε η ώρα για καινούρια ανάρτηση. Τον τελευταίο μήνα, παρακολουθώ ταινίες από τις δεκαετίες '60 και '70. Από τη δεκαετία του '70 λοιπόν και πιο συγκεκριμένα από το 1973, προέρχεται η ταινία που επέλεξα αυτή τη φορά. Πρόκειται για την ταινία The Sting σε σκηνοθεσία του George Roy Hill και πρωταγωνιστές τους Paul Newman, Robert Redford και Robert Shaw. Η ταινία ανήκει στην κατηγορία caper movies, οι οποίες είναι ταινίες με πολύπλοκη υπόθεση, όπου μια ομάδα ανθρώπων προσπαθεί να ληστέψει κάποιον ή κάτι, χωρίς να λείπουν τα κωμικά στοιχεία. Η συγκεκριμένη ταινία είναι μια από τις καλύτερες του είδους και έκανε πρεμιέρα σε Νέα Υόρκη και Λος Άντζελες ανήμερα τα Χριστούγεννα του 1973.\nΥπόθεση: Η ιστορία διαδραματίζεται στο Σικάγο του 1936. Ο Johnny Hooker ( Redford ) είναι ένας μικροαπατεώνας, ο οποίος μαζί με τους συνεργάτες του Luther Coleman και Joe Erie καταφέρνουν να αποσπάσουν ένα σημαντικό ποσό από ένα ανυποψίαστο θύμα. Ο Luther, όντας μεγάλος σε ηλικία, αποφασίζει να αποσυρθεί και συμβουλεύει τον Hooker να συναντήσει τον παλιό του φίλο Henry Gondorff ( Newman ), προκειμένου να του μάθει όσα χρειάζονται για να κάνει μια "μεγάλη δουλειά". Για κακή τους τύχη, το άτομο που λήστεψαν εργαζόταν για το διεφθαρμένο τραπεζίτη Doyle Lonnegan ( Shaw ), ο οποίος αποφασίζει να πάρει εκδίκηση και βάζει πληρωμένους δολοφόνους να τους σκοτώσουν. Όταν ο Hooker το καταλάβει, θα προσπαθήσει να προειδοποιήσει τον Luther, χωρίς να προλάβει. Έτσι, καταφεύγει στο Σικάγο, προκειμένου να συναντήσει τον Gondorff και μαζί να βρουν τρόπο να εκδικηθούν τον Lonnegan. Ο Gondorff καταζητείται από το FBI και αρχικά, θα αρνηθεί να βοηθήσει τον Hooker. Όταν αποφασίσει να τον βοηθήσει, μαζί με παλιούς φίλους γνώστες του "επαγγέλματος", θα καταστρώσουν το σχέδιό τους. Μιας και ο Lonnegan είναι αρκετά δικτυωμένος και συνεπώς, ενημερωμένος για κάθε λογής κομπίνα, αποφασίζουν να στήσουν ένα "γραφείο στοιχημάτων" ( wire ), ένα κόλπο που θεωρείται απαρχαιωμένο και δύσκολα θα γίνει αντιληπτό. Το μόνο που μένει είναι να τον προσελκύσουν, ώστε να στοιχηματίσει. Αυτό θα συμβεί στο τρένο από Νέα Υόρκη για Σικάγο, όπου ο Gondorff, παριστάνωντας τον ιδιοκτήτη του γραφείου, θα κερδίσει τον Lonnegan σε μια παρτίδα πόκερ και ο Hooker θα έρθει σε επαφή μαζί του, πείθοντάς τον ότι θέλει να κλέψει τον Gondorff μέσω κάποιων σίγουρων στοιχημάτων, ζητώντας την βοήθειά του. Ο Lonnegan, αφού πειστεί ότι θα έχει σίγουρο κέρδος από αυτή την υπόθεση, αποφασίζει να βάλει μισό εκατομμύριο. Τα πράγματα, ωστόσο, θα αρχίσουν να περιπλέκονται, όταν κάνουν την εμφάνισή τους ο πληρωμένος δολοφόνος και ένας διεφθαρμένος αστυνομικός, που κυνηγάνε τον Hooker, καθώς και το FBI, που βρίσκεται εδώ και καιρό στα ίχνη του Gondorff και θέλει να τον πιάσει επ' αυτοφόρω. Θα καταφέρουν να φέρουν σε πέρας το ριψοκίνδυνο σχέδιό τους ή θα τους προλάβουν οι διώκτες τους;\nΗ ταινία βασίζεται στο βιβλίο του David Maurer The Big Con: The Story of the Confidence Man, το οποίο καταγράφει την αληθινή ιστορία των απατεώνων Fred και Charley Gondorff. Το μεγαλύτερο μέρος των γυρισμάτων έγινε στα στούντιο της Universal, με τις υπόλοιπες σκηνές να γυρίζονται σε τοποθεσίες στο Λος Άντζελες, το Σικάγο και τις περιοχές Santa Monica Pier και Pasadena. Ένα πολύ σημαντικό στοιχείο της ταινίας είναι η μουσική της επένδυση. Τα περισσότερα από τα κομμάτια που ακούγονται είναι εκτελέσεις, ελαφρώς παραλλαγμένες, κομματιών του συνθέτη και πιανίστα Scott Joplin, ο οποίος τα είχε συνθέσει στις αρχές του 20ου αιώνα. Το πιο γνωστό από αυτά τα κομμάτια είναι το κομμάτι "The Entertainer", το οποίο μπορείτε να ακούσετε πιο κάτω. Ας περάσουμε τώρα στον σκηνοθέτη και τους ηθοποιούς.\nΟ George Roy Hill ξεκίνησε την καριέρα του το 1954, σκηνοθετώντας αρκετά επεισόδια για τηλεοπτικές σειρές. Η πρώτη του ταινία ήταν η ταινία Period of Adjustment (1962). Έκτοτε, ακολούθησαν ταινίες όπως The World of Henry Orient (1964), Hawaii (1966), Butch Cassidy and the Sundance Kid (1969) (όπου συνεργάστηκε για πρώτη φορά με τους Newman και Redford), Slaughterhouse-Five (1972), The Great Waldo Pepper (1975), Slap Shot (1977), A Little Romance (1979), The World According to Garp (1982), Funny Farm (1988). Κέρδισε μια φορά το Όσκαρ Καλύτερης Σκηνοθεσίας, προτάθηκε για αυτό άλλη μια φορά, ενώ κέρδισε άλλα 5 βραβεία και 8 υποψηφιότητες.\n- O Paul Newman είναι από τους πιο αναγνωρίσιμους και ταλαντούχους ηθοποιούς των δεκαετιών '60 και '70. Ξεκίνησε την καριέρα του με τηλεοπτικούς ρόλους και έκανε τις πρώτες του εμφανίσεις στη μεγάλη οθόνη στα μέσα της δεκαετίας του '50. Πρωταγωνίστησε σε ταινίες όπως The Long, Hot Summer (1958), The Left Handed Gun (1958), Cat on a Hot Tin Roof (1958), The Hustler (1961), Sweet Bird of Youth (1962), Hud (1963), Harper (1966), Torn Curtain (1966), Cool Hand Luke (1967), Butch Cassidy and the Sundance Kid (1969), The Towering Inferno (1974), Slap Shot (1977), Absence of Malice (1981), The Verdict (1982), The Color of Money (1986), Nobody's Fool (1994), Road to Perdition (2002). Κέρδισε μια φορά το Όσκαρ Α' Ανδρικού Ρόλου, προτάθηκε άλλες 7 φορές για αυτό και μια για το Όσκαρ Β' Ανδρικού Ρόλου, ενώ κέρδισε άλλα 38 βραβεία και 39 υποψηφιότητες.\n- O Robert Redford θεωρείται από τους πιο ταλαντούχους ηθοποιούς της γενιάς του. Ξεκίνησε, όπως και ο Newman, την καριέρα του στην τηλεόραση, κάνοντας το άλμα στην μεγάλη οθόνη το 1966 στην ταινία The Chase, δίπλα στον μεγάλο Marlon Brando. Από τότε, πρωταγωνίστησε σε ταινίες όπως This Property is Condemned (1966), Barefoot in the Park (1967), Butch Cassidy and the Sundance Kid (1969), The Candidate (1972), Jeremiah Johnson (1972), The Great Waldo Pepper (1975), Three Days of the Condor (1975), All the President's Men (1976), The Natural (1984), Out of Africa (1985), Sneakers (1992), The Last Castle (2001), Spy Game (2001), An Unfinished Life (2005). Έχει σκηνοθετήσει 8 ταινίες, κερδίζοντας το Όσκαρ Καλύτερης Σκηνοθεσίας για την ταινία Ordinary People (1980). Συνολικά, έχει προταθεί μια φορά για το Όσκαρ Α' Ανδρικού Ρόλου, άλλη μια φορά για το Όσκαρ Καλύτερης Σκηνοθεσίας, ενώ έχει κερδίσει άλλα 23 βραβεία και 13 υποψηφιότητες.\n- Ο Robert Shaw είναι από τους πιο γνωστούς Άγγλους ηθοποιούς της γενιάς του. Ξεκίνησε την καριέρα του στις αρχές της δεκαετίας του '50, με ρόλους τόσο στην τηλεόραση όσο και στον κινηματογράφο. Πρωταγωνίστησε σε ταινίες όπως The Caretaker (1963), From Russia with Love (1963), Battle of the Bulge (1965), A Man for All Seasons (1966), Battle of Britain (1969), Young Winston (1972), The Taking of Pelham One Two Three (1974), Jaws (1975), Force 10 from Navarone (1978). Προτάθηκε μια φορά για το Όσκαρ Β' Ανδρικού Ρόλου, ενώ κέρδισε 2 βραβεία και 2 υποψηφιότητες.\nΗ ταινία ήταν τεράστια εμπορική επιτυχία, κάτι που επιβεβαιώθηκε με την κατάκτηση 7 Όσκαρ:\n- Καλύτερων Σκηνικών\n- Καλύτερων Κοστουμιών\n- Καλύτερης Σκηνοθεσίας ( George Roy Hill )\n- Καλύτερου Μοντάζ\n- Καλύτερης Μουσικής Επένδυσης\n- Καλύτερου Διασκευασμένου Σεναρίου\nκαι την υποψηφιότητα για 3 ακόμη:\n- Α' Ανδρικού Ρόλου ( Robert Redford) (το βραβείο κέρδισε ο Jack Lemmon για την ταινία Save the Tiger)\n- Καλύτερης Φωτογραφίας (το βραβείο κέρδισε η ταινία Viskningar och rop - Cries and Whispers)\n- Καλύτερου Ήχου (το βραβείο κέρδισε η ταινία The Exorcist).\nΣυνολικά, η ταινία κέρδισε άλλα 9 βραβεία και 3 υποψηφιότητες και έχει μπει σε λίστες του έγγραφου και ηλεκτρονικού τύπου, ενώ τα κέρδη που απέφερε ήταν περισσότερο από 160 εκατομμύρια δολάρια, όντας έτσι μια από τις πιο επιτυχημένες ταινίες εκείνης της εποχής. Μερικά ακόμη ενδιαφέροντα στοιχεία:\n- Ο ρόλος του Hooker γράφτηκε από τον σεναριογράφο David Ward, έχοντας τον Redford στο μυαλό του. Ο Redford αρχικά απέρριψε το ρόλο, ο οποίο προτάθηκε στον Jack Nicholson, που τον απέρριψε. Ο Redford δέχτηκε το ρόλο τελικά, χωρίς να πιστεύει ότι η ταινία θα είναι επιτυχημένη και δεν την είδε, παρά την επιτυχία της, μέχρι το 2004.\n- Ο George Roy Hill έμαθε για το σενάριο κατά τύχη και ζήτησε να σκηνοθετήσει την ταινία. Εκείνος το έδειξε στον Newman, ο οποίος δέχτηκε με ευχαρίστηση να συμμετάσχει.\n- Οι Richard Boone, Oliver Reed και Stephen Boyd ήταν οι σκέψεις των παραγωγών για τον ρόλο του Lonnegan. Όταν κανείς δε δέχτηκε το ρόλο, αυτός πήγε στον Shaw, με τον Newman να πηγαίνει ο ίδιος προσωπικά στο Λονδίνο, προκειμένου να του παραδώσει το σενάριο.\n- Το Όσκαρ Καλύτερης Ταινίας που απέσπασε η ταινία ήταν το πρώτο για ταινία παραγωγής των Universal Studios μετά την ταινία All Quiet on the Western Front (1930).\nΑν σας αρέσουν οι ταινίες με πολύπλοκη και ενδιαφέρουσα υπόθεση, τότε πρέπει οπωσδήποτε να δείτε την ταινία The Sting, η οποία μπορεί να μην έχει έντονη δράση, ωστόσο θα κρατήσει σίγουρα το ενδιαφέρον σας αμείωτο από την αρχή μέχρι το τέλος με τις πολύ καλές ερμηνείες και το εξίσου καλό σενάριο.\nPosted from Fingolfin at 6:56 μ.μ.\nLabels: 1970-1979, Comedy, Crime, Drama\nCineTV-world 18 Αυγούστου 2011 - 7:36 μ.μ.\nΛοιπόν την ταινία έχω μερικά χρονάκια που την είδα και δεν θυμάμαι και πολλά, αλλά για να είμαι ειλικρινής δεν ξετρελάθηκα! Απλά θέλω να πω πως μου αρέσει η νέα εμφάνιση του blog! :)\nFingolfin 19 Αυγούστου 2011 - 2:22 π.μ.\nΊσως δεν είναι τόσο εντυπωσιακή και η ταινία που θα σου μείνει να θυμάσαι, έχει πάντως ωραίες στιγμές και προσωπικά μου άρεσε όλη η πλοκή. Ευχαριστώ πολύ για τα καλά λόγια. Ήταν καιρός για μια ανανέωση και μπορώ να πω ότι είμαι πολύ ικανοποιημένος από το αποτέλεσμα.\nEskli 22 Αυγούστου 2011 - 10:40 π.μ.\nΑγαπημένη ταινία όπως και οι δύο πρωταγωνιστές. Την 1η φορά που την είδα με είχε αιφνιδιάσει πολύ το τέλος...\nΤέλεια η καινούργια εμφάνιση του μπλογκ!!!\nFingolfin 22 Αυγούστου 2011 - 6:22 μ.μ.\nΌντως το τέλος είναι πολύ καλό. Μέχρι την τελευταία στιγμή είχε ανατροπές και το καλό ήταν ότι μπορούσες να τις παρακολουθήσεις άνετα, χωρίς να γίνονται κουραστικές. Χαίρομαι που σου άρεσε η εμφάνιση του blog. Όπως είπα και σε προηγούμενο σχόλιο, ήταν καιρός για μια ανανέωση.


Ολυμπιακός: Ο κόουτς πιστεύει στην πρωτιά! - Ποδόσφαιρο - gavros.gr\nΟλυμπιακός: Ο κόουτς πιστεύει στην πρωτιά!\nΤετάρτη, 8 Δεκεμβρίου 2021 - 21:12\nΓια το παιχνίδι με την Αντβέρπ προετοιμάζεται ο Ολυμπιακός. Για την ακρίβεια, έχει ολοκληρώσει την προετοιμασία του και είναι το μοναδικό που σκέφτεται. Πάντως, ο Πέδρο Μαρτίνς τόνισε ότι πιστεύει στην πρωτιά.\nΓια την ακρίβεια, τόνισε ότι πιστεύει πως η Φενέρμπαχτσε μπορεί να κερδίσει την Άιντραχτ Φρανκφούρτης και εστίασε στο τι πρέπει να κάνει ο ίδιος ο Ολυμπιακός. Κοινώς, ας κάνει πρώτα ο Θρύλος τη δουλειά του και μετά θα δει τι έχει συμβεί και στον άλλον αγώνα.\n«Το πιστεύω πολύ, εμείς πρέπει να κοιτάξουμε το δικό μας παιχνίδι, να κάνουμε τη δουλειά μας και να κερδίσουμε. Πιστεύω ότι η Φενέρ μπορεί να κερδίσει την Άιντραχτ. Γνωρίζω το τιμ της Φενέρ. Πρόκειται για ανθρώπους με αξιοπρέπεια και θέλουν να τιμήσουν την ομάδα να κερδίσουν την Άιντραχτ. Οι παίκτες της Φενέρ θα κάνουν τα πάντα για να στηρίξουν το πρεστίζ του συλλόγου και να κερδίσουν την Άιντραχτ», ανέφερε χαρακτηριστικά ο Πέδρο Μαρτίνς.\nΛετιέρι: «Αν παίζαμε στο νέο γήπεδο με Ολυμπιακό, θα φεύγαμε νικητές»! Ποιος είσαι πάλι εσύ;\nΤι πράγμα είναι αυτό...\nΟλυμπιακός Β’: Με το βλέμμα στην κορυφή! (photo)\nΔείτε πως έχει διαμορφωθεί η βαθμολογία στον Α’ όμιλο της Super League 2.\nΡέαμπτσιουκ: «Έχω πολλά περιθώρια βελτίωσης. Ευχαριστώ τους φίλους του Ολυμπιακού»\nΗ δήλωση του μπακ του Θρύλου και η ατάκα του για την αγάπη που εισπράττει στην Ελλάδα...\nΌσα είπε ο προπονητής του Ολυμπιακού ενόψει Αντβέρπ...


«Με στρατηγική και σχέδιο αντιμετωπίζουμε την τουρκική προκλητικότητα» - Μακάριος Λαζαρίδης\n«Με στρατηγική και σχέδιο αντιμετωπίζουμε την τουρκική προκλητικότητα»\n«Η Ελλάδα είναι χώρα υπερήφανη και πολύ ισχυρή, είναι μέλος της ευρωπαϊκής οικογένειας και πυλώνας σταθερότητας στην Ανατολική Μεσόγειο. Ας το καταλάβουν όλοι: Δεν απειλούμε, αλλά και δεν εκβιαζόμαστε». Αυτό τόνισε ο Βουλευτής Π.Ε. Καβάλας της Νέας Δημοκρατίας, κ. Μακάριος Λαζαρίδης σε συνέντευξή του στο ραδιοφωνικό σταθμό «North 98.0 FM» και τη δημοσιογράφο κυρία Ειρήνη Γκέλη.\nΗ στρατηγική της Κυβέρνησης, ανέφερε ο κ. Λαζαρίδης, «είναι πολύ καθαρή. Από τη μία, σε διπλωματικό επίπεδο, η χώρα βρίσκεται στην καλύτερη δυνατή θέση την οποία είχε εδώ και πολλά χρόνια όσον αφορά τη σύναψη συμμαχιών, όπως αποδεικνύεται και από την άμεση αντίδραση της Γαλλίας, του Ισραήλ, της Αιγύπτου και του αραβικού κόσμου στις προκλήσεις του Ερντογάν. Από την άλλη, βρισκόμαστε σε απόλυτη ετοιμότητα σε επιχειρησιακό επίπεδο. Το δείξαμε και το δείχνουμε, όποτε χρειάζεται, με τις ισχυρές Ένοπλες Δυνάμεις μας. Με ψυχραιμία, στρατηγική και σχέδιο αντιμετωπίζουμε την τουρκική προκλητικότητα».\nΟ κ. Λαζαρίδης τόνισε την ανάγκη «όλοι να είναι ψύχραιμοι και προσεκτικοί στα εθνικά μας θέματα» και εξέφρασε τον προβληματισμό του για την εκμετάλλευση από την Άγκυρα πρόσφατου άρθρου του κ. Αλέξη Τσίπρα, θεωρώντας ότι της προσφέρει επιχειρήματα για την προπαγάνδα της.\nΌσον αφορά τις επιπτώσεις της παγκόσμιας υγειονομικής κρίσης στην ελληνική οικονομία, υπογράμμισε ότι «η Κυβέρνηση θα συνεχίσει να στηρίζει εργαζομένους και επιχειρήσεις. Ήδη επεξεργάζεται ένα νέο σχέδιο και πολύ σύντομα θα έρθουν και νέα μέτρα στήριξης της οικονομίας, προκειμένου να μπει φρένο στις απολύσεις και στα λουκέτα. Στόχος μας, η διατήρηση της παροχής ρευστότητας και η απόδοση κινήτρων για τη διατήρηση των θέσεων εργασίας και τελικά η επανεκκίνηση της ελληνικής οικονομίας».


ΠΡΕΜΙΕΡΑ ΓΙΑ ΤΟ ΠΡΟΠΑΙΔΙΚΟ - filotiaof.gr\nΠΡΕΜΙΕΡΑ ΓΙΑ ΤΟ ΠΡΟΠΑΙΔΙΚΟ\nΔημοσιεύθηκε : 30 Μάρτιος 2012\nΠρεμιέρα είχαμε την Παρασκευή για τα τμήματα προπαιδικών για τη Κυκλαδίτικες ομάδες . Στο γήπεδο του Αγ. Αρσενίου έγινε ο αγώνας μεταξύ του Α.Μ.Σ. Φιλωτίου και του Α.Ο. Πάρου . Τελικό αποτέλεσμα του αγώνα ήταν 0-4 με νικητή την ομάδα από την Πάρο.\nΣε αυτό τον αγώνα είχαμε τα πρώτα δείγματα γραφής και τα αποτελέσματα των προσπαθειών που κάνουν οι παράγοντες των δύο ομάδων αλλά περισσότερο των προπονητών και των αθλητών που απαρτίζουν τα τμήματα αυτά .\nΣτο αγωνιστικό κομμάτι η ομάδα της Πάρου ήταν πιο καλή και βρέθηκε στην ανάπαυλα του πρώτου ημιχρόνου να προηγείται στο σκορ με 0-3 . Στο δεύτερο ημίχρονο η ομάδα του Φιλωτίου ισορρόπησε αλλά οι προσπάθειες τους δεν έφεραν κάποιο αποτέλεσμα . Αντιθέτως οι πιτσιρικάδες από την Πάρο κατάφεραν στα μισά του ημιχρόνου να πετύχουν και τέταρτο τέρμα.\n1)Αρκετοί ήταν οι γονείς που ήρθαν για να δουν και να υποστηρίξουν τα παιδιά τους στην προσπάθεια που κάνουν.\n2)Είναι επιτακτική ανάγκη η Ε.Π.Σ. Κυκλάδων να υποστηρίξει ακόμα περισσότερο τα σωματεία στην προσπάθεια τους αυτή που κάνουν τα σωματεία για να αναδείξουν νέα ταλέντα μέσα από τα φυτώρια τους.


Συνάντηση Σταύρου Θεοδωράκη με δημάρχους της Θεσσαλονίκης | KA-Business.gr\nΑρχική Νέα - Επικαιρότητα Οικονομία & Πολιτική Συνάντηση Σταύρου Θεοδωράκη με δημάρχους της Θεσσαλονίκης\nΣυνάντηση Σταύρου Θεοδωράκη με δημάρχους της Θεσσαλονίκης\nΤρίτη, 13 Σεπτεμβρίου 2016 17:02\nΣε δηλώσεις του στους δημοσιογράφους ο κ. Θεοδωράκης αναφέρθηκε στις αντιδράσεις που έχουν προκύψει σε τοπικές κοινωνίες με αφορμή την απόφαση του υπουργείου Παιδείας να πηγαίνουν στα σχολεία της χώρας και τα προσφυγόπουλα. «Η Μακεδονία έχει εκπληρώσει στο ακέραιο το ανθρωπιστικό της χρέος. Λέμε ότι θα πρέπει όλοι οι δήμοι, όλες οι Περιφέρειες της χώρας να πάρουν ένα μικρό μερίδιο ευθύνης. Αυτό ζητάμε και από τις άλλες χώρες της Ευρώπης, αυτό λέμε και για τους δήμους». Ο κ. Θεοδωράκης συμπλήρωσε: «Το θέμα είναι εξαιρετικό και δεν πρέπει να αντιμετωπίζεται με επιπολαιότητα». Ο αρχηγός του «Ποταμιού» είπε: «Όλα τα προσφυγόπουλα είναι και δικά μας παιδιά και πρέπει να μάθουν γράμματα». Πρότεινε τα δυο πρώτα χρόνια τα μαθήματα των προσφύγων να γίνονται σε καταυλισμούς. «Για τα παιδιά που είναι λίγα και έχουν προηγούμενη σχολική εμπειρία δεν βλέπω κανένα πρόβλημα να πάνε στα ελληνικά σχολεία. Χρειαζόμαστε έξυπνες και ευρωπαϊκές λύσεις και όχι αποφάσεις που παίρνονται εν θερμώ».\nΓια τις διεργασίες που γίνονται στον χώρο του κέντρου και το διαζύγιο με το ΠΑΣΟΚ είπε: «Θέλουμε καθαρές λύσεις, στο προσκήνιο με ανοικτές διαδικασίες, αλλά θα τα πούμε αύριο στην συνέντευξη τύπου. Εμείς δεν φοβόμαστε τις συνεντεύξεις τύπου και θα προσπαθήσω να απαντήσω σε όλα τα ερωτήματα».\nΓια τις εξαγγελίες του Αλέξη Τσίπρα για τη Θεσσαλονίκη (ΜΕΤΡΟ, ΕΥΑΘ, Λιμάνι) δήλωσε: «Θα ήθελα πάρα πολύ ως βουλευτής Θεσσαλονίκης να πιστέψω τον κ. Τσίπρα. Αδυνατώ να τον πιστέψω. Με έναν άνθρωπο που τόσα χρόνια λέει ψέματα και δίνει υποσχέσεις και παραδέχεται πως δεν κατάφερε να τα πράξει όλα, μπορείς να συζητήσεις. Όμως με έναν άνθρωπο που λέει ότι τα έκανε όλα, αυτό προκαλεί γέλια και κλάματα» είπε. «Το να έρχεται ο κ. Τσίπρας στη Θεσσαλονίκη να λέει ότι υποσχέθηκα κάποια πράγματα τα έκανα και συνεχίζω, αυτό προσβάλει την νοημοσύνη μας» κατέληξε ο κ. Θεοδωράκης.\nΠροηγούμενο άρθροΕπίσκεψη της υφυπουργού Εσωτερικών στο περίπτερο της Ελληνικής Αστυνομίας\nΕπόμενο άρθροΚαινοτομία και στις μαρμελάδες από τη… Λάρισα


Νικητής του κορωνοϊού ο Μιχάλης Τρεμόπουλος: Με χειροκροτήματα βγήκε από τη ΜΕΘ (βίντεο) – dete | Eιδήσεις | Πάτρα | Δυτική Ελλάδα\nΤρίτη, 3.08.2021, 10:34 μμ\n3 Αυγούστου, 2021 10:34 μμ\nΣοκάρει κυρίες και κύριοι η εικόνα του Μιχάλη Τρεμόπουλου του επικεφαλής της παράταξης «ΟΙΚΟΛΟΓΙΑ ΚΑΙ ΑΛΛΗΛΕΓΓΥΗ» μετά από 2 μήνες μάχης με τον κορονοιό στην εντατική μονάδα του νοσοκομείου Παπανικολάου.\nΒγήκε νικητής έχοντας όμως χάσει 25 κιλά, έχοντας αντιμετωπίσει 3 πνευμονίες κια με νεφρική ανεπάρκεια. Ο αγώνας του έχει και συνέχεια καθώς θα πρέπει να ακολουθήσει νέες θεραπείες σε κέντρο αποκατάστασης.\n«Τροφή που πηγαίνει κατευθείαν στο στομάχι, σχιστοστομία και βαλβίδα φωνής. Είναι υπόλοιπα της προηγούμενης κατάστασης. Ταυτόχρονα κάνω φυσιοθεραπείες, εργοθεραπείες και λοιπά και λοιπά.»\nΕίναι η συγκλονιστική αφήγηση του Μιχάλη Τρεμόπουλου στο LIVE NEWS, μέσα από το κέντρο αποκατάστασης στο οποίο βρίσκεται, μετά από 64 αγωνιώδεις ημέρες νοσηλείας στην ΜΕΘ covid.\nΣυγγενείς και φίλοι τον υποδέχτηκαν με χειροκροτήματα, μετά τη μεγάλη νίκη του στη μάχη με τον κορωνοϊό. Ο ίδιος, συγκινημένος από την περιπέτεια που λίγο έλειψε να του κοστίσει τη ζωή, θα γράψει στο facebook: Με 3 πνευμονίες, νεφρική ανεπάρκεια, πνευμοθωρακικά κ.ά, ο οργανισμός μου ανταποκρίθηκε σε όλες τις θεραπείες. Πραγματικά πήγα κι ήρθα (το 45% δεν επιβιώνει). «Hasta la victoria siempre», δεν τα παρατάω ποτέ!\nΑν και πήρε εξιτήριο από το νοσοκομείο, ο πόλεμος με τον κορωνοϊό συνεχίζεται ακόμα, με την αποθεραπεία. «Μία από τις σημαντικές επιπτώσεις της διασωλήνωσης και της ακινησίας ήταν ότι έχασα καμία 20αριά κιλά. Κρίσιμη μυική μάζα απαραίτητη για τις κινήσεις.»\nΑπό την αρχή της πανδημίας 2.611 ασθενείς έχουν εξέλθει από τις ΜΕΘ covid. Ωστόσο, 296 συνάνθρωποί μας εξακολουθούν να δίνουν μάχη για να κρατηθούν στη ζωή, ενώ περισσότεροι από 12.500 δεν τα κατάφεραν.\n«Ο εμβολιασμός δεν θωρακίζει μόνο εμάς, αλλά και τους συνανθρώπους μας που είναι ευπαθείς ή ευάλωτοι.»\nΗ πρόοδος του εμβολιαστικού προγράμματος έχει οδηγήσει σε ύφεση την πανδημία κορωνοϊού, με αποτέλεσμα την τελευταία εβδομάδα, ο αριθμός των νέων διαγνώσεων να μειωθεί κατά 37% και κατά 15% ο αριθμός των ασθενών που νοσηλεύονται στην εντατική. Οι ειδικοί εκτιμούν πως στα μέσα του επόμενου μήνα, λιγότεροι από 100 ασθενείς θα παραμένουν διασωληνωμένοι στις εντατικές.\nΌλες οι κινήσεις του πιλότου προτού δολοφονήσει την Καρολάιν - Διάβασε για τον "δράκο της Νέας Σμύρνης"


Το Υπ. Περιβάλλοντος για τους δασικούς χάρτες σε ερώτηση του Ι. Λαμπρόπουλου - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΘΑΡΡΟΣ PLUSΑγροτικάΤο Υπ. Περιβάλλοντος για τους δασικούς χάρτες σε ερώτηση του Ι. Λαμπρόπουλου\nΤο Υπουργείο Περιβάλλοντος απάντησε στην ερώτηση που είχε καταθέσει ο βουλευτής Ιωαν. Λαμπρόπουλος σχετικά με τα προβλήματα μετά την ψήφιση του νόμου Ν.4389/2016 των Δασικών Χαρτών στη Μεσσηνία.\nΜεταξύ άλλων το Υπουργείο αναφέρει ότι στο πλαίσιο, το σχέδιο νόµου «Εκσυγχρονισµός της Περιβαλλοντικής Νοµοθεσίας», προβλέπεται η ενίσχυση των Επιτροπών Εξέτασης Αντιρρήσεων.\nΕπίσης, οι πολίτες, που δικαιώνονται στην υποβολή αντιρρήσεων, θα µπορούν πλέον να αξιοποιούν αµέσως την περιουσία τους. Επιπλέον, εξαιρούνται από το πεδίο εφαρµογής των δασικών χαρτών οι περιοχές, για τις οποίες, πριν το 1975, είχαν εκδοθεί πράξεις της ∆ιοίκησης, µε τις οποίες άλλαξε νοµίµως ο χαρακτήρας τους από δασικός σε αγροτικός.\nΟι περιπτώσεις αυτές είναι: ∆ιανοµές (εποικιστικά), Αναδασµοί, Απαλλοτριώσεις µε σκοπό την αγροτική αποκατάσταση, Άδειες του υπουργού Γεωργίας ή του νοµάρχη για µεταβίβαση κλήρου.\nΌλες αυτές αφορούν αγροτικές εκτάσεις που είχαν δηλωθεί από τον ΟΠΕΚΕΠΕ ως αγροτικές στην Ε.Ε. και λάµβαναν επιδοτήσεις.\nΑκόμα από το Υπουργείο διευκρινίζεται ότι εφόσον έχει υποβληθεί, παράλληλα, αντίρρηση και αίτημα εξαγοράς ή έγκρισης επέμβασης, εξετάζεται κατά σειρά προτεραιότητας η αντίρρηση και καταληκτικά το αίτημα εξαγοράς ή έγκρισης επέμβασης.\nΚατά τα λοιπά, η υπόδειξη και εξασφάλιση των κλήρων του εποικισμού με σκοπό τη συνέχιση της επιδότησης, επί του δασικού χάρτη, δεν αποτελεί στοιχείο, που οφείλεται να επιβεβαιωθεί εκ των δασικών υπηρεσιών, ούτε υφίσταται, άμεσα στον παρόντα χρόνο, η ανάγκη ενσωμάτωσής τους στους κυρωμένους δασικούς χάρτες, αλλά ούτε και αποτελεί λόγο διακοπής επιδοτήσεων η μη απεικόνισή στο δασικό χάρτη των διοικητικών πράξεων που δηλώνουν το σύννομο της χρήσης μιας έκτασης, αφού αυτές μπορούν να υποβάλλονται από τούς ενδιαφερόμενους στις αρμόδιες μονάδες χειρισμού των κοινοτικών ενισχύσεων.\nΙωάννης Λαμπρόπουλος «Το σύκο είναι ένα δυναμικό προϊόν, που πρέπει να μην εξαφανιστεί»


Η μυρωδιά της τσέπης σου 10:47 - TA NEA TIS MIKROSPILIAS 24\nΗ μυρωδιά της τσέπης σου 10:47\nΈξη μήνες χωρίς δουλειά. Έσπασα τα πόδια μου κάθε μέρα να παίρνω σβάρνα τα μαγαζιά για μια, επ αμοιβή ενός ξεροκόμματου, δουλειά. Κόντευε μεσημέρι και σήμερα τζίφος. Με την ανεργία που έχει αλλοίμονο, δεν υπάρχουν δουλειές. Και τα στόματα πεινούν, θέλουν να φάν...\n...Θα έδινα τα πάντα για λίγα ευρώ. Να πάρω λίγο ψωμί, λίγο κατιτίς για φαϊ. Να τα πάω στο σπίτι να ξεπεινάσω την οικογένειά μου. Κάποιος άγγελος, από τους τόσους που κυκλοφορούν αόρατοι ανάμεσά μας θα άκουσε φαίνεται την μιζέρια μου. Εκεί στην άκρη του δρόμου πλάϊ στο πεζοδρόμιο μπροστά στην τράπεζα έμοιαζε σαν περίεργο χαρτονόμισμα των είκοσι ευρώ. Έσκυψα το μάζεψα και το καθάρισα απ’ τις βρωμιές που είχε επάνω του.


Η ΑΣΠΙΣΤΕΥΤΗ ΙΣΤΟΡΙΑ ΑΓΑΠΗΣ, ΑΠΩΛΕΙΑΣ ΚΑΙ ΕΠΙΒΙΩΣΗΣ ΜΙΑΣ ΠΡΟΣΦΥΓΟΠΟΥΛΑΣ\nΜτφρ. ΜΠΟΖΑΝΙΝΟΥ ΤΑΝΙΑ\nΠαραδέρνοντας στα κύματα για μερόνυχτα ολόκληρα, χωρίς να φαίνεται στεριά πουθενά, μονάχα πτώματα και συντρίμμια να επιπλέουν γύρω της, μια νεαρή κοπέλα κρατιέται από μια μικρή κουλούρα και σφίγγει πάνω της δύο μωρά, οι συγγενείς των οποίων έχουν πνιγεί. Η ίδια πρέπει να αντέξει, να μείνει ζωντανή για χάρη τους. Το βιβλίο αυτό αφηγείται την περιπετειώδη ζωή της Σύριας Ντουάα αλ Ζάμιλ που είδε τον κόσμο της να ανατρέπεται το 2011, όταν ξέσπασε ο σκληρός εμφύλιος πόλεμος στην πατρίδα της. Έχοντας πλέον βρεθεί στην Αίγυπτο, με τον αρραβωνιαστικό της τον Μπάσιμ αποφασίζουν να φύγουν κι από εκεί, αναζητώντας ασφάλεια και μόρφωση στην Ευρώπη. Όμως τέσσερις μέρες αφότου σαλπάρουν για την Ιταλία, μαζί με εκατοντάδες άλλους πρόσφυγες, το υπερφορτωμένο πλοίο των διακινητών βουλιάζει στα νερά της Μεσογείου. Τούτη η πραγματική ιστορία, αποκαλυπτική και συναισθηματικά φορτισμένη, δίνει φωνή στα εκατομμύρια των προσφύγων που διακινδυνεύουν τα πάντα διεκδικώντας απεγνωσμένα ένα καλύτερο μέλλον. Εν μέσω της πιο επείγουσας διεθνούς ανθρωπιστικής κρίσης της εποχής μας, η Μελίσα Φλέμινγκ καταθέτει ένα συγκλονιστικό και αλησμόνητο πορτρέτο για τον θρίαμβο της ανθρώπινης θέλησης. (Από την παρουσίαση στο οπισθόφυλλο του βιβλίου)


Κύπρος: οι ελπίδες στρέφονται στο σύστημα Sonar | Η Εφημερίδα των Συντακτών\nΣτο υπερσύγχρονο ηχοεντοπιστικό σύστημα Sonar, που έφτασε αργά χθες στην Κύπρο και νωρίς σήμερα το πρωί έπιασε δουλειά, έχουν εναποθέσει οι αρχές τις ελπίδες τους για τον εντοπισμό των εναπομείναντων τριών θυμάτων που ο Ν. Μεταξάς έχει ομολογήσει ότι δολοφόνησε.\nΌπως μεταδίδει ο «Φιλελεύθερος», το Sonar εγκαταστάθηκε στις 8.30 το πρωί στη λίμνη στο Ξυλιάτο, όπου δοκιμάζεται, και στη συνέχεια θα μεταφερθεί στην Κόκκινη Λίμνη, όπου θα φωτογραφίσει τον πυθμένα.\nΚατά τις χθεσινές έρευνες στην Κόκκινη Λίμνη δεν εντοπίστηκε τίποτα και οι έρευνες διακόπηκαν λίγο μετά το μεσημέρι, ενώ ταυτοποιήθηκε το δεύτερο πτώμα που βρέθηκε στο φρεάτιο στο Μιτσερό και το οποίο ανήκει στην Arial Palanas Lozano, την οποία είχε κατονομάσει ο 35χρονος ίλαρχος.\nΙ. Νικολάου: Θα βρούμε τα πτώματα με τη βοήθεια της τεχνολογίας\nΟ παραιτηθείς υπουργός Δικαιοσύνης και Δημόσιας Τάξης της Κύπρου, Ιωνάς Νικολάου, εκτιμά ότι «με την αξιοποίηση της τεχνολογίας θα μπορέσουμε να βρούμε τα πτώματα και να σταλούν στους οικείους τους». Όπως δήλωσε σήμερα (News 2/47), θα γίνει κάθε προσπάθεια ώστε να ολοκληρωθούν οι έρευνες και ο ύποπτος να «οδηγηθεί ενώπιον της δικαιοσύνης, όπου θα αντιμετωπίσει ποινές ισόβιας φυλάκισης».\nΕξήγησε ακόμη τις διαφορές ανάμεσα σε Κύπρο και Ελλάδα όσον αφορά τη σχέση αστυνομίας και δικαιοσύνης: «Στην Ελλάδα οι εισαγγελείς υπάγονται στις δικαστικές αρχές. Στην Κύπρο η αστυνομία, με την συμπλήρωση των ανακρίσεων, απευθύνεται στον γενικό εισαγγελέα. Παρακάμπτεται εντελώς το υπουργείο και ο υπουργός δεν έχει αρμοδιότητα επί των θεμάτων. Και πολύ σωστά γίνεται, για να υπάρχει διάκριση των εξουσιών. Έτσι δεν υπήρχε η δυνατότητα να έχω γνώση γιατί θα ήταν υπέρβαση εξουσίας».\nΓια τον προσφάτως αποπεμφθέντα διοικητή της αστυνομίας, Ζαχαρία Χρυσοστόμου, εκτίμησε πως εκείνος «έκρινε ότι θα ήταν για τον ίδιο προτιμότερο να εξηγήσει το τι είχε γίνει, για τις έρευνες που είχαν γίνει. Ο Πρόεδρος είχε εντελώς διαφορετική άποψη και έτσι τον έπαψε από τα καθήκοντά του».\nΠρόσθεσε, τέλος, ότι ζήτησε να διεξαχθεί έρευνα από την ανεξάρτητη αρχή εξερεύνησης παραπόνων κατά της αστυνομίας «για να καταδειχθεί η ύπαρξη ευθυνών και αυτό θα γίνει. Αυτή είναι η θέση του Προέδρου της Δημοκρατίας. Να φανούν τα κενά και να ληφθούν τα μέτρα για να αποκατασταθεί η λειτουργία του συστήματος».


Γιατί ενώ συνδέομαι στο xariseto αποσυνδέομαι αμέσως; - XARISETO.GR\nΔημοσίευση από katterin » 22 Οκτ 2012, 20:49\nαπό εχθές αντιμετωπίζω ένα πολύ εκνευριστικό πρόβλημα. Αποσυνδέομαι συνέχεια και αμεσότατα! Πάω να απαντήσω σε π.μ., άντε πάλι απ' την αρχή, πάω να γυρίσω σελίδα, φτου και πάλι λογκίν. Συνέχεια λέμε, κοντεύω να μάθω απέξω το... pass μου\nΞεκίνησε από το απόγευμα αυτό, τα settings μου δεν πειράχτηκαν, πατάω (εννοείται) το "αυτόματη σύνδεση"... τι μπορεί να συμβαίνει;;;;\n(Υ.Γ.: Καλά που κοπιάρω τα μηνύματά μου πλέον... μέχρι να γράψω το αποπάνω και να πατήσω "Υποβολή", έπρεπε να βάλω πάλι τα στοιχεία μου...)!\nΔημοσίευση από polvar » 22 Οκτ 2012, 20:56\nΔεν έχει παραπονεθεί κανείς άλλος, και σε μένα δεν υπάρχει κανένα πρόβλημα.\nΔοκιμάστε να κάνετε εκκαθάριση της cache (http://www.wikihow.com/Clear-Your-Browser's-Cache) ή/και δοκιμάστε με έναν άλλον browser να μας πείτε.\nΕπίσης παρατηρήστε το modem σας μήπως αποσυνδέεται και ξανασυγχρονίζεται (ή την ασύρματη σύνδεσή σας μήπως και δεν έχετε καλό σήμα και κάνει διακοπές)\nΔημοσίευση από katterin » 22 Οκτ 2012, 21:14\nούτε σε εμένα είχε δημιουργηθεί ποτέ ξανά τέτοιο πρόβλημα. Από εχθές το απόγευμα τρελάθηκε! Εντάξει, έκανα μία γερή εκκαθάριση στον browser και εδώ και 3-4 λεπτά αλλάζω σελίδες και δεν με έχει αποσυνδέσει!\nΞανά ευχαριστώ για τη βοήθεια!\nΔημοσίευση από paroula » 26 Οκτ 2012, 23:06\nΕγώ αυτό το πρόβλημα το έχω απο την πρώτη μέρα που δημιούργησα τον λογαριασμό μου εδώ. Είναι αδύνατο να απαντήσω σε πμ, να πάω απο την αρχική στις δημοσιεύσεις μου πχ, να πατήσω υποβολή για οτιδήποτε και να μην με πετάξει έξω. Νόμιζα όμως οτι συμβαίνει σε όλους... Πρεπει πάντα να κάνω αντιγραφή ότι γράψω και μετά απο 2-3 φορές που θα το επικολλήσω και θα πατήσω υποβολή το δέχεται... Χρησιμοποιώ exporer αλλά και με firefox που δοκίμασα το ίδιο ήταν\nΔιέγραψα τα cookies και cache αλλά δεν άλλαξε τίποτα.\nΔημοσίευση από panteleon1 » 26 Οκτ 2012, 23:34\nμου μυρίζει Malware δοκίμασε να μπεις από άλλο browser ή από άλλο υπολογιστή\nΔημοσίευση από paroula » 27 Οκτ 2012, 00:07\npanteleon1 έγραψε: μου μυρίζει Malware δοκίμασε να μπεις από άλλο browser ή από άλλο υπολογιστή\nΤι είναι το Μalware????\nΕγγραφή: 03 Απρ 2011, 19:09\nΔημοσίευση από taou » 27 Οκτ 2012, 02:52\nMalware είναι ένα πρόγραμμα που έχει μπει στον υπολογιστή μας -φυσικά- παρά την θέλησή μας και μπορεί να σβήσει αρχεία, να κατασκοπεύει passwords και username που πληκτρολογείς κ.α.\nένα καλό δωρεάν πρόγραμμα σε δοκιμαστική έκδοση για κάποιες ημέρες, είναι το Malwarebytes Anti-Malware.\nhttp://download.cnet.com/Malwarebytes-A ... g=main;pop\nεγκατεστησέ το και μετά κάνε και ένα scan τον υπολογιστή σου\nΚανένας δεν έγινε ποτέ φτωχός δίνοντας. Άννα Φρανκ\nΔημοσίευση από paroula » 27 Οκτ 2012, 23:15\nΕυχαριστώ πολύ! Το κατέβασα και το εγκατέστησα. Έβαλα τώρα το scan και περιμένω... Υπάρχει περίπτωση να φταίει η σύνδεση στο ιντερνετ?\nΔημοσίευση από polvar » 27 Οκτ 2012, 23:18\nΑν είναι ασύρματη και διακόπτεται τόσο συχνά, ναι!\nΑλλά θα είχατε πρόβλημα και σε άλλες ιστοσελίδες...\nΠάντως δοκιμάστε και ενσύρματα και μας λέτε.\nΔημοσίευση από katterin » 28 Οκτ 2012, 15:18\nkatterin έγραψε: Καλησπέρα,\nΧμ... δεν το είχα δει αυτό, πάντως ούτε εμένα με βοήθησε το σβήσιμο των κούκις και της κασέ. Όλα ξεκίνησαν όταν δημοσίευσα ένα μήνυμα με φωτογραφίες. Μετά από αυτό.... ο κακός χαμός! Αρχίζω να υποψιάζομαι ότι κάτι παίζει με το σάιτ που ανεβάζουμε εικόνες. Ίσως malware όπως λένε και τα παιδιά.\nΠάντως, από όταν άρχισα να χρησιμοποιώ firefox η σύνδεσή μου διατηρείται κανονικά. Με εξπλόρερ αποσυνδέεται συνέχεια. Αλλά μέχρι τώρα τον μοζίλα δεν τον είχα χρησιμοποιήσει ποτέ στο σάιτ.\nΔοκίμασε και με google chrome, αν δεν τον έχεις ξαναχρησιμοποιήσει ποτέ στο σάιτ.


Τσεχ: «Φαβορί η Μάντσεστερ» - Onsports.gr\nOnsports team\t20 Σεπτεμβρίου 2011, 22:52\nΤσεχ: «Φαβορί η Μάντσεστερ»\nΩς ένα από τα φαβορί για την κατάκτηση του πρωταθλήματος στην Αγγλία, χαρακτήρισε τη Μάντσεστερ Γιουνάιτεντ ο Πετρ Τσεχ.\nΟ Τσέχος τερματοφύλακας της Τσέλσι, μίλησε σε ΜΜΕ της Αγγλίας και αναφέρθηκε στην ήττα των «μπλε» από τη Μάντσεστερ Γιουνάιτεντ, υποστηρίζοντας πως η επιθετική γραμμή των «κόκκινων διαβόλων», είναι από τις καλύτερες στον κόσμο.\n«Στο πρώτο ημίχρονο είχαμε τρεις πολύ καλές ευκαιρίες αλλά βρεθήκαμε 3-0 πίσω στο σκορ. Καταφέραμε να μειώσουμε με το όμορφο γκολ του Τόρες και εκείνη τη στιγμή πίστεψα ότι θα μπορούσαμε να κάνουμε κάτι παραπάνω για να πάρει μια δραματική τροπή το παιχνίδι, αφού είχαμε σχεδόν ένα ολόκληρο 45λεπτυό μπροστά μας. Παρά τις ευκαιρίες όμως δεν τα καταφέραμε.\nΤο πρώτο γκολ του Σμόλινγκ δεν έπρεπε να μετρήσει καθώς όπως φάνηκε και από το ριπλέι ήταν καθαρό οφσάιντ. Δεν είναι δικαιολογία πάντως αυτό καθώς δεχθήκαμε ακόμα δύο τέρματα και το γκολ του Νάνι ήταν πανέμορφο. Γενικά η επίθεση της Μάντσεστερ είναι από τις καλύτερες τον κόσμο. Αδιαμφισβήτητα είναι ένα από τα φαβορί για τον τίτλο».


ΑΠΟΜΑΓΝΗΤΟΦΩΝΗΣΗ ΔΙΔΑΣΚΑΛΙΑΣ ΣΤΗΝ Α΄ΛΥΚΕΙΟΥ ΓΕΩΜΕΤΡΙΑ ΤΑΞΗ κ. ΝΑΚΗ ΧΡΗΣΤΟΥ. - ppt κατέβασμα\nΔημοσίευσεΠατρίκιος Αλεξόπουλος Τροποποιήθηκε πριν 2 χρόνια\nΠαρουσίαση με θέμα: "ΑΠΟΜΑΓΝΗΤΟΦΩΝΗΣΗ ΔΙΔΑΣΚΑΛΙΑΣ ΣΤΗΝ Α΄ΛΥΚΕΙΟΥ ΓΕΩΜΕΤΡΙΑ ΤΑΞΗ κ. ΝΑΚΗ ΧΡΗΣΤΟΥ."— Μεταγράφημα παρουσίασης:\n1 ΑΠΟΜΑΓΝΗΤΟΦΩΝΗΣΗ ΔΙΔΑΣΚΑΛΙΑΣ ΣΤΗΝ Α΄ΛΥΚΕΙΟΥ ΓΕΩΜΕΤΡΙΑ ΤΑΞΗ κ. ΝΑΚΗ ΧΡΗΣΤΟΥ\n2 ΔΕΔΟΜΕΝΑ ΖΗΤΟΥΜΕΝΑ Δ και Ε μέσα του ΑΒ,ΑΓ ν.δ.ο. η ΔΕ διχοτομεί την ΑΖ Ζ τυχαίο σημείο ΒΓ Κ: Πώς θα ξεκινήσουμε παιδιά; Μ: Με το σχήμα κυρία. Κ: Τι σχήμα θα κάνω; Μ: Ένα τρίγωνο. Κ: Τι τρίγωνο; Μ: Σκαληνό. Κ: Σχεδιάζω Μετά; Μ: Θα φέρω τα μέσα Δ στο ΑΒ και Ε στο ΒΓ Κ: Ωραία ! Σχεδιάζω Κ: Το σημείο Ζ πού θα το σημειώσω; Μ: Στην ΒΓ πλευρά. Κ: Στο μέσο της ΒΓ όπως τα προηγούμενα; Μ: Όχι. Τυχαία. Κ: Τι θέλει να δείξουμε μετά; Μ: Ότι η ΔΕ διχοτομεί την ΑΖ. Κ: Άρα πρέπει να φέρω την ΑΖ και την ΔΕ Κ: Τι σημαίνει διχοτομεί; M: Ότι χωρίζει την γωνία σε δύο ίσα μέρη Κ: Το ότι η ΔΕ διχοτομεί την ΑΖ σημαίνει ότι χωρίζεται η γωνία σε δύο ίσα μέρη; Εδώ έχεις να κάνεις με πλευρές. Μ: Α…. Το τμήμα τότε. Κ: Ποίο τμήμα; M: Το ΑΖ. Κ: Ωραία …! Πώς θα ξεκινήσουμε; Ας χρησιμοποιήσουμε τα δεδομένα της άσκησης και να βγάλουμε κάποια συμπεράσματα. M: Το ΔΕ είναι παράλληλο και ίσο με το ΒΓ/2 Κ: Γιατί; M: Από το θεώρημα. Κ: Ποιο θεώρημα; M: Αυτό που λέει ότι αν ενώσω τα μέσα δύο πλευρών τριγώνου ισχύει αυτό που είπα. Κ: Σωστός. Κ: Πως θα πάμε σιγά σιγά στην ζητούμενη πλευρά την ΑΖ;\n3 M: Θα πάω στο τρίγωνο ΑΒΖ. Κ: Στο οποίο τι έχω; M: Το Δ μέσο της ΑΒ και το Κ δεν θα είναι μέσο της ΑΖ; Κ: Πώς το σκέφτηκες; M: Για τον ίδιο λόγο με πριν. Κ: Συγκεκριμένα για τον αντίστροφο λόγο με πριν. M: ΕΜ… Ναι… Δηλαδη; Κ: Δηλαδή τι σκέφτηκες και είπες ότι Κ μέσο του ΑΖ; M: Ότι το Δ μέσο του ΑΒ το ΔΚ//ΒΖ άρα περνάει από το μέσο του ΑΖ. Κ: Άρα αυτό είναι το αντίστροφο του προηγούμενου θεωρήματος. Γιατί πριν είπαμε ότι όταν ενώνεις τα μέσα δύο πλευρών ενός τριγώνου το τμήμα θα είναι παράλληλο με την πλευρά που περισσεύει ενώ τώρα ισχύει το αντίστροφο δηλαδή όταν από το μέσο μιας πλευράς ξεκινάει ένα τμήμα που είναι παράλληλο με την μία πλευρά του τριγώνου θα περνάει από το μέσο της τρίτης πλευράς. M: Α…. Αυτό λέτε; Ναι αυτό το ήξερα ! M: Κυρία θα πρέπει να είναι μόνο παράλληλο ή και ίσο με το μισό της πλευράς στο αντίστροφο; Κ: Αρκεί να είναι παράλληλο. Κ: Άρα η ΑΖ διχοτομείται από την ΔΕ\n4 ΔΕΔΟΜΕΝΑΖΗΤΟΥΜΕΝΑ ΑΔ διάμεσοςν.δ.ο το ΔΕΖΗ παραλληλόγραμμο Ε, Ζ, Η μέσα των ΒΔ ΑΔ και ΑΓ Κ: Ποιος θα σηκωθεί να με βοηθήσει στο σχέδιο; Μ: (σηκώνεται ο μαθητής…ξεκινάει με ένα τυχαίο τρίγωνο) Φέρνω την ΑΔ Κ: Όπου τι είναι η ΑΔ; Μ: Διάμεσος άρα θα χωρίζει την πλευρά στην μέση. Μετά φέρνω τα μέσα των πλευρών Κ: Ωραία ! Πολύ σωστά ! Κάτσε να σκεφτείς τώρα και εσύ την λύση της άσκησης. Κ: Πως θα ξεκινήσω; (παρατηρώ ένα παιδί που δεν συμμετέχει και επιλέγω αυτόν) Μ: Δεν ξέρω.. Κ: Τι μου ζητάει η άσκηση; Μ: Να δείξω ότι το ΔΕΖΗ παραλληλόγραμμο Κ: Πως θα το δείξω ότι είναι παραλληλόγραμμο; Μ: Δεν ξέρω… Αν οι διαγώνιοι του διχοτομούνται; Κ: Είναι και αυτό κριτήριο αλλά εδώ έχω διαγώνιους; Μήπως είναι προτιμότερο κάποιο άλλο κριτήριο; Μ: Ότι οι πλευρές παράλληλες; Δεν ξέρω κυρία. Κ: Σωστός. Και αυτό είναι κριτήριο παραλληλογράμμου. Ποιες θα πρέπει να είναι παράλληλες; Μ: Οι ΖΗ//ΕΔ και η ΕΖ//ΔΗ Κ: Μήπως είναι; Μ: Η ΖΗ//ΒΓ Κ: Χμ…. Γιατί; Μ: Η ΖΗ περνάει από τα μέσα των πλευρών τριγώνου. Κ: Άρα θα πρέπει να είναι η ΖΗ παράλληλη με την Τρίτη πλευρά του τριγώνου. Ποια είναι αυτή; Μ: Η ΔΓ. Α…… Άρα η ΖΗ//ΔΓ. Άρα δεν θα είναι και παράλληλη με την ΕΔ; Κ: Σωστά. Τώρα γιατί η ΕΖ//ΗΔ; Μ: Το ίδιο θα κάνουμε Κ: Σε ποιο τρίγωνο τώρα; Μ: Στο ΒΑΔ.\n5 ΑΠΟΜΑΓΝΗΤΟΦΩΝΗΣΗ ΔΙΔΑΣΚΑΛΙΑΣ 2 ΣΤΗΝ ΟΠΟΙΑ ΕΓΙΝΕ ΜΟΝΤΕΛΟΠΟΙΗΣΗ ΠΡΟΒΛΗΜΑΤOΣ ΑΠΟ ΤΗΝ ΚΑΘΗΜΕΡΙΝΗ ΜΑΣ ΖΩΗ Κ: Το πρώτο πρόβλημα είναι το εξής Θέλουμε να κατασκευάσουμε ένα σιντριβάνι κυκλικό και γύρω από αυτό να στρώσουμε με βότσαλα ένα κυκλικό δακτύλιο πλάτους 3μ. Αν ο δακτύλιος πρέπει να έχει εμβαδόν τριπλάσιο από το εμβαδόν που καλύπτει το σιντριβάνι, να βρείτε την ακτίνα του σιντριβανιού.\n6 Κ: Θέλω να το σκεφτείτε 2, 3 λεπτά και μετά να μου απαντήσετε. Κ: Το έλυσε κάποιο παιδί. Μ: Είναι δύσκολο. Θα πρέπει σίγουρα να χρησιμοποιήσω το εμβαδών των κύκλων αλλά δεν μου δίνει για κανέναν από τους δύο κύκλους το εμβαδών. Κ: Πες ότι σου δινότανε το εμβαδών του σιντριβανιού και σου έλεγα ότι είναι 5. Θα μπορούσες να βρεις το εμβαδόν του μεγάλου κύκλου; Μ: Ναι. Κ: Πώς; Μ: Θα ήτανε 15. Κ: Αν σου έδινα ότι ήταν 10; Μ: Τότε το μεγάλο θα είχε εμβαδόν 30. Κ: Αν σου έδινα ότι ήταν 15 τότε το μεγάλο θα ήταν 45. Κ: Ωραία! Όταν λοιπόν δεν μας δίνει η άσκηση των αριθμό τι βάζουμε εμείς στην θέση του αριθμού. Μ: Α… Μία μεταβλητή. Να βάλουμε χ. Κ: Και τι θα συμβολίζει το χ τώρα; Μ: Το εμβαδόν. Κ: Ποιανού κύκλου; Μ: Του μικρού. Κ: Ωραία ! Για να βλέπουμε καλύτερα ότι το χ είναι το εμβαδόν αντί για χ να γράψε Εσιντριβανιού ; Μ: Α ναι καλύτερα. Κ:Και μιας που έχω 2 κύκλους θα έχω το Εσιντριβανιού και το Εμεγάλου κύκλου. Σωστά μέχρι εδώ…. Ποία σχέση μου είπες ότι συνδέει αυτά τα 2; Μ: Το δεύτερο είναι μεγαλύτερο από το πρώτο Κ:Πόσο μεγαλύτερο; Μ: Α ναι είναι τριπλάσιο.. Κ:Άρα τι θα γράψω; Κάποιος άλλος να μου πει. Μ: Θα γράψω Εσιντριβανιού=3*Εμεγάλου κύκλου Κ:Μετά πως θα συνεχίσω;\n7 ΒΗΜΑ ΠΡΩΤΟ: ΔΙΑΔΙΑΚΑΣΙΑ ΜΟΝΤΕΛΟΠΟΙΗΣΗΣ Οι μαθητές συσχέτισαν το πρόβλημα με το εμβαδών των κύκλων αλλά επειδή δεν είχαν σαν δεδομένο το εμβαδόν κανενός από τους δύο κύκλους διστάζουν να λύσουν την άσκηση. Για να συνεχίσουν οι μαθητές έκρινα ως ευκολότερο το να υποθέσουμε τυχαίους αριθμούς για το εμβαδών του μικρού κύκλου. Και αφού γίνει αντιληπτή η σχέση των δύο κύκλων με αριθμητικά παραδείγματα αντικαθιστώ αυτούς τους τυχαίους αριθμούς με την μεταβλητή χ.\n8 Μ: Θα βάλω τον τύπο για το εμβαδόν Κ:Για σήκω να το συνεχίσεις. Μ: π*ρ 2 =3*π*R 2 Κ:Έβαλες ρ την ακτίνα του μικρού R του μεγάλου. Μήπως όμως έχουν κάποια σχέση αυτά τα δύο; Μ: Η R είναι μεγαλύτερη από την ρ Κ:Πόσο μεγαλύτερη; Μ: 3 φορές μεγαλύτερη Κ:3 φορές μεγαλύτερη ή 3μέτρα επιπλέον μεγαλύτερη; Μ: 3 μέτρα Κ:Άρα ποια σχέση θα γράψουμε; Μ: ρ+3 Κ:Άρα όπου R θα γράψεις ρ+3. Για κάνε αντικατάσταση να δούμε σε τι θα καταλήξουμε. Μ: πρ 2 =3π(ρ+3) 2 Κ:Αυτό στα μαθηματικά πως λέγεται; Ότι έχει ισότητα και άγνωστο; Μ: Εξίσωση. Κ:Τι βαθμού; Μ: Δευτέρου. Κ:Πολύ ωραία τώρα απλά έμεινε να λύσεις την εξίσωση. Καταφέραμε πολύ σωστά να μοντελοποιήσουμε ένα πρόβλημα σε δευτεροβάθμια εξίσωση.\nΚατέβασμα ppt "ΑΠΟΜΑΓΝΗΤΟΦΩΝΗΣΗ ΔΙΔΑΣΚΑΛΙΑΣ ΣΤΗΝ Α΄ΛΥΚΕΙΟΥ ΓΕΩΜΕΤΡΙΑ ΤΑΞΗ κ. ΝΑΚΗ ΧΡΗΣΤΟΥ."


Ζυγίζεσαι κάθε μέρα; Σύμφωνα με μια έρευνα, κάνεις κακό στην υγεία σου! - neolaia.gr .\nΖυγίζεσαι κάθε μέρα; Σύμφωνα με μια έρευνα, κάνεις κακό στην υγεία σου!\nΑν ζυγίζεσαι κι εσύ καθημερινά, τότε αυτή η έρευνα σε αφορά σίγουρα!\nΌταν βάζουμε στόχο την απώλεια βάρους, πολύ συχνά καταφεύγουμε σε ένα κοινό και αρκετά διαδεδομένο λάθος: Κάνουμε τη ζυγαριά «Θεό» και ανεβαίνουμε κάθε μέρα περιμένοντας με αγωνία να δούμε το δείκτη πεσμένο από χτες. Έλα όμως που δε λειτουργεί έτσι το πράγμα!\nΣύμφωνα με μια έρευνα που δημοσιεύτηκε στην «Επιθεώρηση της Διατροφικής Εκπαίδευσης και Συμπεριφοράς», το να ζυγίζεσαι καθημερινά αποτελεί μέγα λάθος που είναι άρρηκτα συνδεδεμένο με την συνολική μας υγεία και πόσο μάλλον την ψυχική.\nΟι επιστήμονες, λοιπόν, προκειμένου να καταλήξουν στα συμπεράσματα της έρευνας έκαναν το εξής: Παρακολουθούσαν επί 10 συναπτά χρόνια 1.902 εθελοντές, γυναίκες κατά πλειοψηφία, και διαπίστωσαν τελικά πως η συνήθεια του καθημερινού ζυγίσματος είναι επιβλαβής για την ψυχολογική υγεία των ατόμων, καθώς ο οργανισμός μας στρεσάρεται και αισθανόμαστε λιγότερο ικανοί και αποδεχτοί.\nΈχει συμβεί, για παράδειγμα, άνθρωποι που δεν είδαν το δείκτη της ζυγαριάς πεσμένο, να εμφάνισαν συμπτώματα κατάθλιψης, πράγμα εξαιρετικά δυσάρεστο.\nΑντιθέτως, η αυτοεικόνα μας και η αυτοεκτίμησή μας πρέπει να παραμένουν ακλόνητες, ανεξάρτητα απ’ το τι λέει η ζυγαριά ή η κοινωνία. Αν θες να χάσεις δύο κιλά, καλύτερα να ξεκινήσεις μια σωστή διατροφή, με μέτρο πάντα, σίγουρα πάντως όχι να καταλήγουμε σε ακρότητες.\nΕπιπλέον, με βάση την εν λόγω έρευνα, ένα ποσοστό του 80% παραδέχτηκε ότι άρχισε να καταναλώνει λιγότερο φαγητό, όχι με τόσο υγιεινό τρόπο, αφού είδε πως ο δείκτης της ζυγαριάς δεν έπεφτε.\nΚατανοούμε, επομένως, πως είχαν δίκιο οι επιστήμονες: Το ζύγισμα κάθε μέρα δεν είναι καθόλου ιδανική επιλογή, αν θες να διατηρήσεις σε ένα επίπεδο την αυτοπεποίθηση και την αγάπη στον εαυτό σου.\nΕννοείται θα ζυγιζόμαστε, δεν είπε κανείς το αντίθετο. Μια φορά τη βδομάδα είναι υπέρ αρκετή!\nΔες κι αυτό: O πραγματικός λόγος για τον οποίο δε χάνουμε βάρος όσο κι αν προσπαθούμε


Το 2ο TEDXDUTH είναι γεγονός! - Που θα πραγματοποιηθεί φέτος - e-evros.gr\nΣτιγμιότυπο από το 1ο TEDxDUTH: Μια ιδέα που έγινε πράξη στην Αλεξανδρούπολη.\nΤο δεύτερο TEDXDUTH συνεχίζει τον κύκλο παρουσιάσεων του, αυτή τη φορά με θέμα τις «Αντιθέσεις»!\nΓια τους λάτρεις της ετυμολογίας η λέξη «Αντίθεσις» (αντί+θέσις) / "Antithesis" (anti + thesis) προέρχεται από την πρόθεση "αντί" που υποδηλώνει εναντίωση και τη λέξη "θέσις", μία εκφρασμένη άποψη, μία αξιωματική αρχή ή μια οπτική της οποίας η αλήθεια βρίσκεται υπό εξέταση.\nΗ μαγεία βρίσκεται στις αντιθέσεις, γιατί μόνο αυτές μπορούν να είναι ταυτόχρονα αιτία σύγκρουσης και πηγή εξέλιξης. Ο κόσμος μας είναι ένα κράμα αντιθέσεων κι αυτές στοχεύει να φέρει στο φως ο δεύτερος κύκλος παρουσιάσεων του φετινού TEDXDUTH!\nΤο TEDXDUTH ξεκίνησε το 2019 από μια ομάδα φοιτητών από όλες τις σχολές του Δημοκριτείου Πανεπιστημίου Θράκης, υπό τη διεθνή αιγίδα του TEDX και στόχο έχει τη διάδοση ιδεών και εμπειριών που αξίζουν να ακουστούν για να δώσουν σε όλους, ένα παραπάνω κίνητρο, μια ώθηση να κατακτήσουνε το δικό τους όνειρο, ενώ ταυτόχρονα ενώνει όλες τις πόλεις της Θράκης σε ένα κοινό μονοπάτι αναζήτησης. Η πρώτη διοργάνωση έλαβε χώρο στην πόλη της Αλεξανδρούπολης, ενώ φέτος η σκυτάλη δίνεται στην πόλη της Ξάνθης.\nΜε ένα κλικ εδώ μπορείτε να δείτε το πρώτο TEDx event του Δημοκριτείου Πανεπιστημίου Θράκης που έγινε στην Αλεξανδρούπολη.\nΣτόχος είναι η μεταλαμπάδευση του event σε όλες τις πόλεις της Θράκης, με την αντίστοιχη διαδοχή του κάθε χρόνο σε μία διαφορετική από την προηγούμενη που διεξήχθη, για να γίνουμε όλοι κοινωνοί αυτής της ξεχωριστής πρωτοβουλίας.\nΦέτος, λοιπόν, η ομάδα συνεχίζει το όραμα και βάση είναι οι «Αντί-θέσεις»! Άνθρωποι από το χώρο του θεάματος, του αθλητισμού, άνθρωποι που υπηρετούν την επιστήμη και την κοινωνία με τον ιδιαίτερα μοναδικό τους τρόπο, έρχονται για να καταθέσουν το δικό τους ταξίδι ζωής, τη δική τους «μαρτυρία» μέσα από αντιθέσεις που βιώνουν καθημερινά. Πέρα από το κομμάτι των ομιλιών, μοναδικά workshops και performances, μετατρέπουν αυτή την εμπειρία σε ένα ακόμη πιο ευχάριστο ταξίδι.\nΠαρουσιάστρια της φετινής εκδήλωσης είναι η γνωστή ηθοποιός Ντόρα Μακρυγιάννη.\nΜε διαφορετικές οπτικές γωνίες και φωνές, αναφύονται νέες ιδέες, εμπνεόμαστε και ενημερωνόμαστε για τις δυνατότητες που βρίσκονται μπροστά μας αλλά κυρίως αντιλαμβανόμαστε τη σημασία της σύνδεσης, με τον εαυτό μας, με τους γύρω μας, με το κόσμο, με την ίδια τη ζωή, που μας εκπλήσσει κι εκείνη με τις δικές τις αντιθέσεις.\nΣτις 26 Ιουνίου το TEDXDUTH θα μεταδοθεί από την πόλη της Ξάνθης, μέσω διαδικτυακής πλατφόρμας, στο link https://hopin.com/events/tedxduth-2021- antithesis.\nΤα εισιτήρια είναι ήδη διαθέσιμα και μπορείτε να κάνετε εύκολα την εγγραφή σας, ενώ περισσότερες λεπτομέρειες μπορείτε να βρείτε στους λογαριασμούς τους στα μέσα κοινωνικής δικτύωσης, όπως αναφέρονται παρακάτω.\nΤο TEDXDUTH, σας καλεί να παρακολουθήσετε αυτή την προσπάθεια και να γίνετε κομμάτι αυτού του ταξιδιού, για να συνεχίσουμε την ατέρμονη κυκλική δράση ή για να «σπάσουμε» μαζί τον φαύλο αυτό κύκλο και να ενσωματώσουμε όλες τις αντιθέσεις στην πραγματικότητά μας.\nΤο πρόγραμμα διαμορφώνεται ως εξής με ομιλητές:\nSession 1: Δάφνη Καλογεροπούλου, Κωνσταντίνος Πουλής\nSession 2: Ηρακλής Μοσκώφ, Κατερίνα Πεφτίτση\nSession 3: Χρήστος Λάμπρης, Αύγουστος Πανταζίδης, Κωνσταντίνος Πολυχρονόπουλος\nΤο αναλυτικό πρόγραμμα σχετικά με την εμφάνιση και τη σειρά των workshops & performances καθώς και περισσότερες πληροφορίες ,θα βρείτε στην ιστοσελίδα και στα social media μας. (Facebook, Instagram, Twitter, LinkedIn) @tedxduth\nΣημειώνουμε ότι το TED είναι μια μη κερδοσκοπική οργάνωση με σκοπό την διάδοση νέων και καινοτόμων ιδεών. Ξεκίνησε πριν από 30 περίπου χρόνια στην Καλιφόρνια και επεκτάθηκε μέχρι σήμερα σε ολόκληρο τον κόσμο ΤED = Technology -Entertainment - Design. Το TEDX είναι ένα πρόγραμμα τοπικών και ανεξάρτητα οργανωμένων εκδηλώσεων που έχει ως στόχο να φέρει κοντά ανθρώπους για να μοιραστούν μια TED-like εμπειρία.


Οι πιο περίεργες θρησκείες που δεν θα πιστεύετε πως υπάρχουν! | KOZANILIFE.GR\nΔιάφορα Άρθρα\t 03/12/2011\nΟ Diego Maradona ως κεντρικό πρόσωπο θρησκείας και το ιπτάμενο τέρας…\nαπό spaghetti ως ο δημιουργός του κόσμου! Το cosmo.gr σας παρουσιάζει τις πιο παράξενες θρησκείες και τις αλλόκοτες πεποιθήσεις τους…\nΑνάμεσα σε αυτές τις διδασκαλίες είναι και η ιστορία του Xenu (ή Xemu), ο οποίος είναι ένας εξωγήινος ηγέτης της “Γαλαξιακής Ομοσπονδίας”.\nΗ εκκλησία είναι βασισμένη σε μια φανταστική θρησκεία, με το ίδιο ακριβώς όνομα, που εμφανίζεται στο μυθιστόρημα επιστημονικής φαντασίας “Ξένος σε μια ξένη Γη” του Robert A. Heinlein.\nΤα μέλη της αναγνωρίζουν την “Γαία”, την Θεά της Μητέρας Γης και τον Θεό-Πατέρα. Επίσης πιστεύουν στην ύπαρξη της Νεραϊδοχώρας…\nΗ εκκλησία υποστηρίζει πως είχε ιδρυθεί τη δεκαετία του 1950 από τον “μεγαλύτερο έμπορο του κόσμου”, τον J. R. “Bob” Dobbs.\nΈνα διάσημο σλόγκαν της οργάνωσης είναι το “Σώσε τον πλανήτη, σκότωσε τον εαυτό σου.”


Εκδόσεις του Earth\nΠερισσότερα από το Earth\nΛήψη του Google Earth από το Apple App Store Λήψη του Google Earth από το Google Play Store\nΗ πιο λεπτομερής υδρόγειος στον κόσμο\nΑναρριχηθείτε στα ψηλότερα βουνά.Ανακαλύψτε πόλεις σε ολόκληρο τον κόσμο.Εξερευνήστε τα πιο βαθιά φαράγγια του κόσμου.\nΛήψη του Google Earth από το Apple App Store Λήψη του Google Earth από το Google Play Store Εκκίνηση Earth\nΔημιουργήστε ιστορίες και χάρτες\nΔημιουργήστε στο Earth\nΣχεδιάστε επάνω στον χάρτη\nΠροσθέστε σημάνσεις μέρους, για να επισημάνετε βασικές τοποθεσίες στο έργο σας ή σχεδιάστε γραμμές και σχήματα απευθείας στον χάρτη.\nΠροσθέστε φωτογραφίες και βίντεο\nΠροσθέστε εικόνες και βίντεο στον χάρτη σας, προκειμένου να τον εμπλουτίσετε με πληροφορίες που σχετίζονται με τα συμφραζόμενα.\nΠροσαρμόστε την προβολή σας\nΑξιοποιήστε τη λεπτομερή υδρόγειο του Google Earth, δίνοντας κλίση στον χάρτη για να αποθηκεύσετε μια τέλεια τρισδιάστατη προβολή ή μεταβαίνοντας στο Street View για μια εμπειρία 360.\nΜοιραστείτε την ιστορία σας με τον κόσμο\nΣυνεργαστείτε με άλλους χρήστες, όπως θα κάνατε στην περίπτωση ενός Εγγράφου Google, και μοιραστείτε την ιστορία σας με τη μορφή παρουσίασης.\nΒρείτε ένα αγαπημένο σας μέρος\nΕξερευνήστε δορυφορικές εικόνες από ολόκληρο τον κόσμο, τρισδιάστατα κτίρια, καθώς και το έδαφος εκατοντάδων πόλεων. Εστιάστε στο σπίτι σας ή οπουδήποτε αλλού και, στη συνέχεια, προσγειωθείτε για μια προοπτική 360° με το Street View.\nΕπιλέξτε τη δική σας περιπέτεια με το Voyager\nΞεναγηθείτε σε ολόκληρη την υδρόγειο από κορυφαίους αφηγητές, επιστήμονες και ΜΚΟ. Εντρυφήστε σε νέους πολιτισμούς και δοκιμάστε τις γνώσεις σας για τον κόσμο.\nΠιάστε την Carmen Sandiego\nΗ μεγαλύτερη σούπερ κλέφτρα του κόσμου επιστρέφει. Ακολουθήστε τα στοιχεία και εντοπίστε την!\nΕκκίνηση στο Earth\nΕξερευνήστε μια συλλογή από τα πιο εντυπωσιακά και μυστηριώδη τοπία που υπάρχουν στο Google Earth.\nΜε το Street View, επισκεφτείτε παραδοσιακές κατοικίες σε ολόκληρη την υδρόγειο και ανακαλύψτε ότι ο ορισμός της λέξης "σπίτι" μπορεί να διαφέρει, αλλά και να παραμένει ο ίδιος.\nΜετανάστευση καβουριών στη Νήσο των Χριστουγέννων\nΑκολουθήστε τη διαδρομή μετανάστευσης των κόκκινων καβουριών, καθώς εμφανίζονται από τα δάση της Νήσου των Χριστουγέννων και κατευθύνονται προς την παραλία για να γεννήσουν τα αυγά τους.\nΔιαβάζοντας το αλφάβητο από το διάστημα\nΟι δορυφορικές εικόνες της NASA και οι φωτογραφίες που έχουν τραβήξει οι αστροναύτες της αποκαλύπτουν τα σημεία της γης, όπου η διαμόρφωση του εδάφους μοιάζει με γράμματα του λατινικού αλφάβητου.\nΖήστε την εμπειρία του Earth σε οποιαδήποτε συσκευή\nΠροβολή όλων των εκδόσεων του Earth\nGoogle Earth στον ιστό\nΤώρα διαθέσιμο στο Chrome και προσεχώς σε περισσότερα προγράμματα περιήγησης.\nGoogle Earth σε κινητές συσκευές\nΕξερευνήστε την υδρόγειο, σύροντας το δάχτυλό σας. Διαθέσιμο σε Android και iOS.\nGoogle Earth Pro σε υπολογιστές\nΔημιουργήστε χάρτες με προηγμένα εργαλεία σε PC, Mac ή Linux.\nΔιηγηθείτε την ιστορία σας με το Google Earth\nΓνωρίστε τρεις ανθρώπους που χρησιμοποιούν το Google Earth για να προστατεύσουν ποταμούς, να δώσουν έμπνευση σε μαθητές και να επιστρέψουν στη γενέτειρά τους.\nΤο Google Earth αναλαμβάνει δράση\nΤο India Literacy Project και το Google Earth ένωσαν τις δυνάμεις τους, για να δώσουν τη δυνατότητα σε παιδιά από ολόκληρη την Ινδία να συμμετάσχουν σε ψηφιακές εκδρομές και να μάθουν σχετικά με τον κόσμο τους.\nΣτα παρασκήνια των τρισδιάστατων εικόνων\nΤο Google Earth παρέχει την πιο φωτορεαλιστική, ψηφιακή απεικόνιση του πλανήτη μας. Από πού προέρχονται αυτές οι εικόνες; Πώς δημιουργήθηκαν; Πόσο συχνά ενημερώνονται; Σε αυτό το βίντεο θα μάθετε σχετικά με τα pixel, τα επίπεδα, καθώς και τα άτομα πίσω από τη δημιουργία των τρισδιάστατων εικόνων του Google Earth.\nΤο 2018 συγκεντρώθηκαν στην Καλιφόρνια ειδικοί τεχνολογίας και χαρτογράφησης από διάφορες ΜΚΟ, προκειμένου να ενημερωθούν σχετικά με τα εργαλεία χαρτογράφησης της Google και να εκφράσουν το κοινό τους ενδιαφέρον για τις αλλαγές που προκαλούνται στον πλανήτη μας.\nΞεκινώντας με το Google Earth\nΞεκινήστε με το Google Earth σε κινητές συσκευές\nΌλες οι αγαπημένες σας λειτουργίες Google Earth, μαζί με νέους τρόπους για να εξερευνείτε, να μαθαίνετε και να μοιράζεστε πληροφορίες. Μεγεθύνετε τον χάρτη και ανακαλύψτε τις περιπέτειες που σας περιμένουν.


Windows 10 1809: γιατί να μην ενημερώσετε τώρα; - iGuRu\nWindows 10 1809: γιατί να μην ενημερώσετε τώρα;\n18/01/2019 12:12 18/01/2019 12:14\nWindows 10 1809: γιατί να μην ενημερώσετε τώρα;/\nΠάμε πάλι. Όπως αναφέραμε σε προηγούμενη δημοσίευση η Microsoft αρχίζει και πάλι να προωθεί με το έτσι θέλω την αναβάθμιση του Windows 10 1809 στους υπολογιστές με Windows 10 Home και Pro που δεν έχουν ρυθμιστεί σωστά για να μπλοκάρουν την αναβάθμιση.\nΕυελπιστούμε βέβαια ότι αυτή η έκδοση 1809 θα είναι πιο σταθερή από τις προηγούμενες.\nΗ Microsoft χρειάστηκε περισσότερο από τρεις μήνες από την πρώτη κυκλοφορία της συγκεκριμένης έκδοσης για να διορθώσει τα προβλήματα που παρουσίαζε.\nΑν δεν έχετε εγκαταστήσει την έκδοση 1809 καλό να περιμένετε ειδικά αν το hardware του υπολογιστή σας δεν είναι νέο. Αυτή τη φορά και μετά από τρεις μήνες επιδιορθώσεις, ελπίζουμε ότι τα πράγματα θα είναι καλύτερα και ότι δεν θα συναντήσουμε περισσότερες μεγάλες εκπλήξεις.\nΌμως ας δούμε τα πράγματα λίγο πιο ρεαλιστικά:\nΗ Microsoft παρά τις αρνητικές κριτικές που έχει δεχτεί από τους πελάτες της, δείχνει να μην συναινεί στις εθελοντικές αναβαθμίσεις, προωθώντας για άλλη μια φορά. Για τις αναγκαστικές αναβαθμίσεις σε Windows 10 της έκδοσης 1809, η εταιρεία αναφέρει ότι χρησιμοποιεί ένα μοντέλο μηχανικής μάθησης επόμενης γενιάς.\nΤο εξελιγμένο μοντέλο υποτίθεται ότι είναι σε θέση να κρίνει αν ένα σύστημα (ελέγχοντας το hardware του) μπορεί να δεχτεί ενημερώσεις χωρίς προβλήματα.\nWindοws 10: γιατί είμαστε όλοι Insiders;\nΗ επίσημη σελίδα Release Information της εταιρείας αναφέρει για το Windows 10 της έκδοσης 1809 ότι έχει περάσει στο στάδιο “Semi-Annual Channel (Targeted)” που σημαίνει ότι η Microsoft δεν έχει ορίσει ακόμα ότι η έκδοση 1809 είναι κατάλληλη για εγκατάσταση σε επιχειρήσεις.\nΈτσι καλό θα ήταν να περιμένετε, μέχρι να κυκλοφορήσουν τα πρώτα σχόλια των χρηστών που δοκίμασαν την τύχη τους αυτή τη φορά.\nDeep Learning ποιους σκοτώνω σε περίπτωση ατυχήματος\nBluetooth λειτουργεί με ενέργεια από ραδιοσυχνότητες\nWindows 10 1809: γιατί να μην ενημερώσετε τώρα; was last modified: Ιαν 18, 2019, 12:14 μμ by giorgos\n26/11/2020 11:21 26/11/2020 16:43\nMicrosoft Azure DevOps νέο bug bounty πρόγραμμα\nCreative Commons 4.0 άδειες επίσημα διαθέσιμες και στα ελληνικά


Η Black Shark είναι έτοιμη να λανσάρει τα smartphones της σειράς Black Shark 4, σήμερα στην αγορά, αντίθετα με την παράδοση αρκετών κινεζικών εμπορικών σημάτων να μην ξεκινούν συσκευή με τον αριθμό «4» καθώς είναι γρουσούζης στην κινεζική κουλτούρα. Το gaming smartphone Black Shark 4 Pro έχει πλέον δοκιμαστεί από την ομάδα του DxOMark σχετικά με την παραγωγή ήχου και η συσκευή κατάφερε να κερδίσει 81 πόντους – ένα εντυπωσιακό ρεκόρ για την κατηγορία. Συγκεκριμένα το κινητό κατάφερε 83 πόντους στην αναπαραγωγή και 71 πόντους στην εγγραφή. Η DxOMark ισχυρίζεται ότι η ομάδα της πραγματοποίησε μια ποικιλία αντικειμενικών δοκιμών με πάνω από 20 ώρες αντιληπτικής αξιολόγησης υπό ελεγχόμενες εργαστηριακές συνθήκες.\nΤο smartphone διαθέτει συμμετρική σχεδίαση διπλού μεγαφώνου στην κορυφή και στο κάτω μέρος για στερεοφωνική αναπαραγωγή και ειδικό συντονισμό για μουσική, ταινίες ή παιχνίδια. Παρόμοια με τους προκατόχους του, υπάρχει επίσης υποδοχή ήχου 3,5 mm. Τα αποτελέσματα αναπαραγωγής για το Black Shark 4 Pro είναι συνεπή σε όλες τις περιπτώσεις χρήσης, από την ακρόαση μουσικής έως την παρακολούθηση ταινιών και το παιχνίδι. Το τηλέφωνο παρέχει μια από τις πιο ισορροπημένες αποκρίσεις συχνότητας, ισχυρίζεται το DxOMark. Προσφέρει μια εντυπωσιακή ακρόαση χαμηλού επιπέδου, εντυπωσιακή και ευκρινή δυναμική, εξαιρετικά ευρεία σκηνή ήχου, ακριβή localizability, ρεαλιστική απόδοση απόστασης, σταθερά βήματα έντασης και κατανοητό περιεχόμενο ακόμη και σε απαλούς τόνους. Το αξιοσημείωτο μειονέκτημα περιλαμβάνει ένα μικρό σφύριγμα σε συγκεκριμένα ηλεκτρονικά σήματα και παραμόρφωση σε δυνατές εντάσεις.\nΌσον αφορά την εγγραφή, το τηλέφωνο ήταν καλό και συνεπές σε όλες τις περιπτώσεις χρήσης. Τα μικρόφωνα προσφέρουν καλή χαμηλή μέση και μπάσο, φυσικό και ρεαλιστικό μεσαίο εύρος, ακριβή πρίμα, καλή επέκταση υψηλών σημείων, μεγάλη ευρυχωρία, ακριβή εντοπισμό και ακριβή απόδοση απόστασης. Η συσκευή πέφτει πίσω όταν πρόκειται για εγγραφή σε δυνατά περιβάλλοντα λόγω φασματικών και χρονικών τεχνουργημάτων. Η δυναμική επηρεάζεται από τον αυξημένο θόρυβο στο παρασκήνιο και τα βίντεο selfie παρουσιάζουν πολύ στενό πεδίο ήχου.\nΣυνολικά, το Black Shark 4 Pro έχει την καλύτερη απόδοση ήχου από όλα τα τηλέφωνα που έχει δοκιμάσει η DxOMark. Το τηλέφωνο είναι εξαιρετικό όσον αφορά την αναπαραγωγή, ξεπερνώντας άλλα τηλέφωνα υψηλής βαθμολογίας, χάρη στην εξαιρετικά συνεπή και εντυπωσιακή απόδοση του σε όλες τις περιπτώσεις χρήσης.\nTags: Black Shark 4 ProBlack Shark 4 Pro ελλάδαBlack Shark 4 Pro επεξεργαστήςBlack Shark 4 Pro κάμεραBlack Shark 4 Pro μπαταρίαBlack Shark 4 Pro τιμήBlack Shark 4 Pro χαρακτηριστικάBlack Shark 4 ProBlack Shark 4 Pro ήχος\nNext post LG: θα κλείσει τελικά την επιχείρηση smartphone;\nPrevious post Galaxy S20 / Note20: αποκτούν περισσότερες δυνατότητες της κάμερας του Galaxy S21


Η Μυστικη Δωδωνη - Μελετες (BKS.0339279)\nΑρχική > Βιβλία > Μελέτες > Η ΜΥΣΤΙΚΗ ΔΩΔΩΝΗ\nΗ ΜΥΣΤΙΚΗ ΔΩΔΩΝΗ\nΑΣΛΑΝΗΣ ΣΠΥΡΟΣ στην κατηγορία ΜΕΛΕΤΕΣ\nΣυγγραφέας: ΑΣΛΑΝΗΣ ΣΠΥΡΟΣ\nΑΠΟ ΕΔΩ ΟΙ ΘΕΟΙ ΕΠΙΚΟΙΝΩΝΟΥΣΑΝ ΜΕ ΤΟ ΣΥΜΠΑΝ\nΟ Όμηρος ονόμασε τη Δωδώνη: δυσχείμωνον Δωδώνη. Σε ένα τόσο ορεινό τόπο φτιάχτηκε το Μαντείο της Δωδώνης, το ιερό του Δία. Πώς όμως θα έφταναν οι πιστοί εκεί;\nΣε ένα απομονωμένο Μαντείο που η αρχή της κατασκευής του χάνεται στα βάθη του χρόνου, πριν και από τους μύθους, και είναι ένα δύσκολο μέρος για να το επισκεφτεί ο απλός άνθρωπος της εποχής εκείνης, σε τι εξυπηρετούσε η κατασκευή θεάτρου 17.000 θέσεων, τη στιγμή που πέρασαν πάνω από 1.000 χρόνια για να έχουμε τα έργα του Σοφοκλή, του Ευριπίδη και των άλλων επιφανών ποιητών;\nΑξιοσημείωτο είναι ότι σε κάθε ένα από τα 17.000 πέτρινα καθίσματα, κόπηκε το επάνω μέρος της πέτρας, τοποθετήθηκε ένα παχύ στρώμα χαλαζία και επανατοποθετήθηκε η κομμένη πέτρινη φέτα, κρύβοντας από τα ανθρώπινα μάτια την παράξενη επέμβαση. Σε τι εξυπηρετούσε αυτό;\nΟ χαλαζίας είναι το δεύτερο πιο σκληρό ορυκτό μετά το διαμάντι, χρησιμοποιείται στις τηλεπικοινωνίες, και κόβεται μόνο με σταθερή ισχύ. Είχαν σταθερή ισχύ στο Μαντείο της Δωδώνης;\nΗ Δωδώνη είναι αδελφοποιημένο Μαντείο με το Μαντείο της όασης Σίβα στην Αίγυπτο. Ποια ήταν η αναγκαιότητα της ταυτόχρονης σχεδόν ανέγερσης των δύο Μαντείων μαζί; Ποιος πραγματικά έδωσε την εντολή και από πού; Η ιστορία μας λέει πως η απαίτηση ξεκίνησε από τον ναό του 'Αμμωνος Διός στο Λούξορ της Αιγύπτου. Οι ενδείξεις δείχνουν πως ο πραγματικός στόχος ήταν να ελεγχθεί ο χώρος μεταξύ 20ού και 40ού παραλλήλου. Αυτή είναι η είσοδος και έξοδος όλων των αμερικάνικων και ρώσικων αποστολών στο διάστημα. Γιατί άραγε η απαίτηση αυτή εκδηλώθηκε πριν από το 1.500 π.Χ.;\nΚανένα ερώτημα, όμως, δεν μένει αναπάντητο, αν ερευνηθεί σωστά. «Η Μυστική Δωδώνη. Από εδώ οι θεοί επικοινωνούσαν με το σύμπαν», είναι το βιβλίο που θα καλύψει κάθε απορία για τις παράξενες ενασχολήσεις «κάποιων» στο μακρινό παρελθόν.\nΗ ΜΥΣΤΙΚΗ ΔΩΔΩΝΗ (BKS.0339279)\nΗ ΜΥΣΤΙΚΗ ΔΩΔΩΝΗ BKS.0339279 BKS.0339279 ΑΣΛΑΝΗΣ ΣΠΥΡΟΣ ΑΣΛΑΝΗΣ ΣΠΥΡΟΣ ΜΕΛΕΤΕΣ Κατηγορία: ΜΕΛΕΤΕΣ •ΑΣΛΑΝΗΣ ΣΠΥΡΟΣ στην κατηγορία ΜΕΛΕΤΕΣ ISBN: 978-960-6765-94-0 Συγγραφέας: ΑΣΛΑΝΗΣ ΣΠΥΡΟΣ Εκδοτικός οίκος: ΕΣΟΠΤΡΟΝ Σελίδες: 352 Διαστάσεις: 17Χ24 Ημερομηνία Έκδοσης: Ιούνιος 2019 ΑΠΟ ΕΔΩ ΟΙ ΘΕΟΙ ΕΠΙΚΟΙΝΩΝΟΥΣΑΝ ΜΕ ΤΟ ΣΥΜΠΑΝ Ο Όμηρος ονόμασε τη Δωδώνη: δυσχείμωνον Δωδώνη. Σε ένα τόσο ορεινό τόπο φτιάχτηκε το Μαντείο της Δωδώνης, το ιερό του Δία. Πώς όμως θα έφταναν οι πιστοί εκεί; Σε ένα απομονωμένο Μαντείο που η αρχή της κατασκευής του χάνεται στα βάθη του χρόνου, πριν και από τους μύθους, και είναι ένα δύσκολο μέρος για να το επισκεφτεί ο απλός άνθρωπος της εποχής εκείνης, σε τι εξυπηρετούσε η κατασκευή θεάτρου 17.000 θέσεων, τη στιγμή που πέρασαν πάνω από 1.000 χρόνια για να έχουμε τα έργα του Σοφοκλή, του Ευριπίδη και των άλλων επιφανών ποιητών; Αξιοσημείωτο είναι ότι σε κάθε ένα από τα 17.000 πέτρινα καθίσματα, κόπηκε το επάνω μέρος της πέτρας, τοποθετήθηκε ένα παχύ στρώμα χαλαζία και επανατοποθετήθηκε η κομμένη πέτρινη φέτα, κρύβοντας από τα ανθρώπινα μάτια την παράξενη επέμβαση. Σε τι εξυπηρετούσε αυτό; Ο χαλαζίας είναι το δεύτερο πιο σκληρό ορυκτό μετά το διαμάντι, χρησιμοποιείται στις τηλεπικοινωνίες, και κόβεται μόνο με σταθερή ισχύ. Είχαν σταθερή ισχύ στο Μαντείο της Δωδώνης; Η Δωδώνη είναι αδελφοποιημένο Μαντείο με το Μαντείο της όασης Σίβα στην Αίγυπτο. Ποια ήταν η αναγκαιότητα της ταυτόχρονης σχεδόν ανέγερσης των δύο Μαντείων μαζί; Ποιος πραγματικά έδωσε την εντολή και από πού; Η ιστορία μας λέει πως η απαίτηση ξεκίνησε από τον ναό του 'Αμμωνος Διός στο Λούξορ της Αιγύπτου. Οι ενδείξεις δείχνουν πως ο πραγματικός στόχος ήταν να ελεγχθεί ο χώρος μεταξύ 20ού και 40ού παραλλήλου. Αυτή είναι η είσοδος και έξοδος όλων των αμερικάνικων και ρώσικων αποστολών στο διάστημα. Γιατί άραγε η απαίτηση αυτή εκδηλώθηκε πριν από το 1.500 π.Χ.; Κανένα ερώτημα, όμως, δεν μένει αναπάντητο, αν ερευνηθεί σωστά. «Η Μυστική Δωδώνη. Από εδώ οι θεοί επικοινωνούσαν με το σύμπαν», είναι το βιβλίο που θα καλύψει κάθε απορία για τις παράξενες ενασχολήσεις «κάποιων» στο μακρινό παρελθόν. Η ΜΥΣΤΙΚΗ ΔΩΔΩΝΗ